Torinon torjuntatikari - Rautaportti\nEtusivu >> Tuotteet >> Tuotteet valmistajan mukaan >> Hanwei >> Torinon torjuntatikari\nTuotetunnus (SKU): SH2207 Kategoriat: Hanwei, Kaikki tikarit ja veitset, Keskiaika ja renessanssi, Keskiajan aseet, Löytöretkien ja merirosvouksen kulta-aika, Merirosvojen & löytöretkien ajan aseet, Tikarit, Tikarit ja veitset\nTämä tyylikäs Torinon torjuntatikari on yhteensopiva pari 1600-luvun pohjois-Italialaiselle korikahvalliselle Torinon pistomiekalle. Tämä autenttisesti muotoiltu torjuntatikari on nimenomaan torjuntoihin tarkoitettu ase, jota käytettiin tyypillisesti vasemmassa kädessä, pistomiekan ollessa oikeassa kädessä. Tästä tikarityyppi onkin saanut nimensä ”main gauche”, vasen käsi.\nTorjuntatikarin käyttö lisäsi uusia ulottuvuuksia niin hyökkäyksiin kuin puolustuksiinkin, ja näiden kahden aseen yhteiskäyttöä opetettiinkin useissa Euroopan miekkailukouluissa 1600-luvulla. Vaikka torjuntatikari usein tyylillisesti olikin yhteensopiva pistomiekkaparinsa kanssa, kiinnitettiin sen toiminnallisuuteen ja tehokkuuteen luonnollisesti myös huomiota.\nTorinon torjuntatikarissa on korkean hiilipitoisuuden hiiliteräksestä taottu terä, ja kahvaosat on käytännöllisyyden ja helppohoitoisuuden vuoksi valmistettu ruostumattomasta teräksestä. Kahva on päällystetty metallilankapunoksella ja koristeltu kahdella osmansolmulla. Tarvittaessa torjuntatikariin, kuten myös saman sarjan pistomiekkaan, saa vaihdettua tylpän harjoitusterän, joka on suunniteltu turvallista sparrausta silmälläpitäen. Tikarin mukana toimitetaan mustalla nahalla päällystetty tuppi, jossa teräsvahvikkeet/-helat päissä.\nKokonaispituus: 44,3 cm\nTerän pituus: 29,1 cm\nTasapainopiste väististä: -3,2 cm


Kouvolalainen Tommi Väänänen viihtyy nykyisessä ammatissaan sähköasentajana. Kuva: Ville Vanhala / Yle\nPääkeskushuoneen johtohylly on ruuvattava paikoilleen.\nPora surahtaa katon rajassa ja ruuvi kiertyy reikäänsä. Kouvolalainen sähköasentaja Tommi Väänänen on työn etenemiseen tyytyväinen: tulevana viikonloppuna päästään asentamaan autokorjaamon jakokeskus käyttövalmiiksi.\nVajaan parin vuosikymmenen parturi-kampaajan ja hiusmuotoilijan uran jälkeen 46-vuotias Väänänen on työskennellyt viimeiset reilut kaksi vuotta sähköasentajana.\nYli 400 näytökseen kampauksia tehnyt Väänänen lukeutui kampaajana alansa ehdottomiin huippuihin Suomessa. Hän on loihtinut kampauksia esimerkiksi Tanssii Tähtien Kanssa -tanssijoille ja Miss Suomi -kilpailun osallistujille.\nEnnen ammatinvaihtoaan hän huomasi itsessään ensimmäisiä mahdollisia oireita hiusalan vitsaukseksi muodostuneesta kemikaaliyliherkkyydestä. Hiusvärit ja hiusten käsittelyyn käytettävät kemikaalit alkoivat vuonna 2017 aiheuttaa ihottumaa hänen käsiinsä.\n– Sormienväleihin ja ranteen ihoon ilmestyi kuivuneita kohtia. Lähdin alalta ennen kuin mahdollisesta ammattisairaudesta tulisi todellinen ongelma.\nAllergiset oireet eivät kuitenkaan olleet syy ammatinvaihtoon.\nVäänänen teki kampaajan urallaan kampauksia misseille ja malleille. Kuvassa myös vuoden 2010 Miss Suomi Viivi Pumpanen. Kuva: Tommi Väänänen\nVäänänen yllätti itsensäkin hakeuduttuaan ennen vuosituhannen vaihdetta hiusalan koulutukseen Helsinkiin. Hän asui tuolloin Kouvolassa, joka oli silloin noin 30 000 asukkaan pikkukaupunki.\n– Ajattelin, että voisin olla siinä hyvä. Isäni oli taitava piirtäjä ja valokuvaaja ja suvussamme on ollut myös näyttelijöitä. Kotona opetettiin, että jokaisen on elettävä elämäänsä omilla eväillään, Väänänen kertoo.\nKun Valion meijerillä työskennellyt Väänänen lähti Kouvolasta, hän uhosi kavereilleen, että tekee vielä silloiselle mallimarkkinoiden suurimmalle tähdelle Janina Frostellille kampauksen.\nSen hän ennen pitkää myös teki.\n– Se oli vuosia myöhemmin lehtikuvaus helsinkiläisessä hotellissa. Janina Frostellin kampauksen tekeminen oli yksi keikka muiden joukossa.\nVäänäsen ura lähti nousukiitoon, kun hän pääsi oppisopimuksella TS-Salonkien Taru Stenbergin oppiin.\n– Sieltä tuli se raudanluja pohja, joka muokkasi minut. Päätin, että minusta tulee jotain isoa.\nHän niitti nopeasti mainetta kampaajana. Väänäsestä tuli trendi ja Tommista Tommy.\n– Kollegat väänsivät etunimeni uudeksi. Kun jätin vielä ammatissani sukunimen pois, pääsin profiloitumaan kampaajaminäni suojassa Tommyna.\nTommi Väänäsen kampaajaminän Tommyn työn jälkeä muotinäytöksessä. Kuva: Tommi Väänänen\nVäänänen kävi myös hakemassa oppia Pariisista ja Lontoosta. Sen lisäksi, että hän oli kampaaja ja hiusmuotoilija, hänestä tuli alan kouluttaja. Vuonna 2010 hänestä tuli Helsingin Kalevankadun Salon Klipsi -ateljeen taiteellinen johtaja.\nSe vei hänet seuraaviksi vuosiksi mukaan Miss Suomi -kiertueille.\nHektinen elämä kampaajana ja kampaajien kouluttajana nieli Tommi Väänäseltä lähestulkoon kaiken ajan. Hän alkoi kyllästyä ihmisvilinään ympärillään. Alituinen kiire rupesi rasittamaan.\nVäänänen oli tavannut tulevan vaimonsa, joka myös työskenteli kampaajana ja kampaajien kouluttajana, ensimmäisen kerran kampaajien ammattimessuilla.\n– Satumaaritin mielestä olin ylimielinen ja epämiellyttävä. Kun kohtasimme seuraavan kerran kampaamoalan matkalla, tutustuimme paremmin toisiimme. Se oli "molemminpuolinen kolahdus" ja meistä tuli pari.\nSakset ovat vaihtuneet Tommi Väänäsen kädestä sähköasentajan työkaluihin. Kuva: Ville Vanhala / Yle\nKun Väänäsille syntyi vuonna 2016 Elmeri-poika, tuore isä alkoi vakavissaan puntaroida alanvaihtoa. Ajankohta ammatinvaihdolle ja elämänmuutokselle oli otollinen, koska perheelle piti saada enemmän aikaa.\nTommy halusi takaisin Tommiksi. Päätökseen vaikutti myös se, että alan koulutukset kotimaassa vähenivät.\n– Huomattiin, että koulutusta sai pienemmillä budjeteilla ulkomailta. Minulle ei sillä hetkellä tuntunut löytyvän alalta mitään uutta saavutettavaa, Väänänen kertoo.\nHän oli palannut joitakin vuosia aiemmin TS-Salonkeihin töihin, mutta työn sisältö oli sama ja se painottui iltoihin.\nVäänänen kertoo, että irtisanoutuminen ei käynyt helposti: työnantajan mielestä hän oli "heittämässä 18 vuotta elämästään hukkaan". Myös Väänäsen pitkäaikaiset asiakkaat olivat pettyneitä Väänäsen ilmoitettua vetäytyvänsä alalta.\n– En voinut juuttua aloilleni. Halusin elämääni uutta vauhtia ja oppia uusia asioita. Päätös hiusalalta lähtemisestä syntyi yhtä nopeasti kuin aikoinaan päätös alalle hakeutumisesta.\nYle Uutiset kertoi torstaina kemikaalien aiheuttamista terveysongelmista kauneudenhoitoalalla. Vaikka Väänänen säästyi vähäistä ihottumaa lukuun ottamatta hiusalalla yleisiltä yliherkkyyden aiheuttamilta ammattisairauksilta, hän näki, miten kollegat hänen ympärillään joutuivat jättämään sairastumisen vuoksi työnsä.\nPalvelualojen ammattiliiton mukaan 14 000–15 000 kampaajaa teki viime vuonna Suomessa kampaajan töitä. Heistä yli puolet oli ilmoittanut kärsineensä kemikaalialtistuksesta uransa aikana.\nPAMista kerrotaan, että peräti noin kolmannes kampaajista on joutunut jättämään ammattinsa alle kymmenen vuoden työuran jälkeen.\n– Noin 95 prosentilla syynä ammatista luopumiseen on ollut kampaamokemikaaleista käsiin saatu ihottuma, hiertymät, halkeilu ja rakkulat, kertoo Anita Hellman Palvelualojen ammattiliitosta.\nVäänäsen mukaan kemikaalien käsittelemisessä on riskinsä.\n– Hiuksia ei voi kuitenkaan aina pestä ja kampauksia tehdä hanskat kädessä.\nVäänänen sanoo kuitenkin kampaajana luottaneensa enemmän kemikaaleihin kuin "keitettyihin kaalinpäihin", joilla hän tarkoittaa suoraan luonnosta saatavia hiustenhoitotuotteita.\n– Totuus nyt vain on se, että kampaamoalalla kaikkea ei voi tehdä ilman kemikaaleja.\nHiusalan tuotteet uudistuvat jatkuvasti ja tänä päivänä käytössä ovat esimerkiksi ammoniakittomat hiusvärit.\n– Kouluttajana pääsin kokeilemaan ensimmäisten joukossa uusia aineita. Välitin tietenkin tietoa kemikaaleista ja niiden vaaroista eteenpäin.\nUuden ammatin myötä Tommi Väänänen on saanut elämäänsä myös kaipaamiaan uusia haasteita. Kuva: Ville Vanhala / Yle\nSähköasentajana Väänänen työskentelee toisella terveydelle riskialttiilla alalla: sähköasennustöitä tehdään esimerkiksi rakennustyömailla, joilla työntekijät altistuvat helposti melulle. Melu puolestaan on yleisin ammattitautien aiheuttaja Suomessa – ja Väänäsellekin tuttua.\n– Suojaan kuuloani, jos joudun työskentelemään meluavalla koneella tai ympäristössä on kovaa, muiden aiheuttamaa meteliä.\nVäänänen kuitenkin katsoo, että rakennuksilla sähköasentajana työskennellessä terveysriskejä ei ole samoissa määrin kuin varsinaisilla rakennusalan ammattilaisilla.\n– Työturvallisuustilanne vaihtelee hieman työmaasta riippuen. Kaikki sähköalalla työskentelevät joutuvat suorittamaan yleisen sähkötyöturvallisuuskurssin ja läpäisemään yleisen työturvallisuuskouluksen.\n"Suorastaan inhotti kuulla mitään alasta"\nTommi Väänänen asuu tätä nykyä yhdessä vaimonsa Satumaaritin ja heidän kolmen vuoden ikään ehtineen poikansa Elmerin kanssa omakotitalossa Kouvolan Valkealassa. Kaksi perheeseen kuuluvaa vanhempaa lasta asuvat muualla.\nVapaa-ajallaan Väänänen on remontoinut kotiaan. Se on sama talo, missä hän itse vietti osan lapsuuttaan ja nuoruuttaan.\nKäsistään kätevä entinen parturi-kampaaja taitaa sähköasentajan työn lisäksi myös muita rakennusalan hommia.\nHiusalan töiden vaihtaminen sähköasentajan ammattiin oli Väänäselle paluuta vuosikymmenten taakse, sillä hän suoritti sähkölaitostekniikan perustutkinnon silloisessa Kouvolan ammattikoulussa jo vuonna 1993. Muutoksiakin tosin ehti Väänäsen poissaolovuosina tapahtua: Kouvola on lihonut kuntaliitoksen ansiosta yli 80 000 asukkaan kaupungiksi.\n– Satumaarit työskentelee nykyään ammattiinohjaajana Kouvolan seudun ammattiopistossa. Se on sama opinahjo, jossa itse suoritin aikoinani sähkölaitostekniikan perustutkinnon, Väänänen kertoo.\nMyöhemmän sähkö- ja automaatiotekniikan perustutkinnon Väänänen suoritti loppuun lokakuussa 2017 oppisopimuskoulutuksena tutun rakennusmestarin ja rakennusliikkeen omistajan palkkalistoilla.\nKun oppisopimuskoulutus alkoi, mies ei halunnut puhua kampaamoalasta yhtään mitään.\n– Suorastaan inhotti kuulla mitään alaan liittyvää. Olin selvästi ylikuormittunut siitä.\nKun työpäivä on ohi, Tommi Väänänen pakkaa pakkinsa ja lähtee jatkamaan kotitalonsa remonttia. Kuva: Ville Vanhala / Yle\nKiitoksia ja pitkiä projekteja\nHiusalan ammattilaisen ja sähköasentajan ammatit ovat niin kaukana toisistaan, ettei niitä ole Väänäsen mielestä mitään syytä käydä vertailemaan keskenään.\n– Kampaajana näkee työnsä tuloksen heti ja saa siitä kiitoksen. Sähköasentajan projekti voi kestää vuoden eikä siitä kiitä kukaan. Kampaajana ehdin kokea ja nähdä paljon. Sähköasentajana minulla on säännölliset työajat ja ehdin viettää aikaa perheeni kanssa, Väänänen kertoo.\nVaikka hänen kädestään huomaa vielä ihon hilseilyä, niin ihottuma on paranemaan päin eikä se enää vaivaa Väänästä.\nHän on tyytyväinen nykyiseen rauhalliseen elämäänsä Kouvolan Valkealassa. Kun kodin remontti valmistuu, eläminen saattaa käydä hänelle jopa liian rauhalliseksi.\nKampaajan töitä ei kuitenkaan ole tullut ikävä, vaikka nykyisin mies pystyykin jo puhumaan tuosta ajasta.\n– Ehkä pitää pian hankkia joku harrastus.\nTyöelämäKauneudenhoitoKotimaaParturit ja kampaamotKouvolaSähkötekniikkaTyöperäiset sairaudetValkeala


majakka-beacon nro 2 Väestö ikääntyy ja yritykset kansainvälistyvät EQUAL TYÖNETSIJÄ KAIVAA ESIIN PIILOTYÖPAIKKOJA MAAHANMUUTTAJILLE - PDF\nmajakka-beacon nro 2 Väestö ikääntyy ja yritykset kansainvälistyvät EQUAL TYÖNETSIJÄ KAIVAA ESIIN PIILOTYÖPAIKKOJA MAAHANMUUTTAJILLE\nDownload "majakka-beacon nro 2 Väestö ikääntyy ja yritykset kansainvälistyvät EQUAL 2001 2005 TYÖNETSIJÄ KAIVAA ESIIN PIILOTYÖPAIKKOJA MAAHANMUUTTAJILLE"\n1 nro Väestö ikääntyy ja yritykset kansainvälistyvät Suomi on onnistunut luomaan vauraan yhteiskunnan lähes omin voimin, Suomeen suuntautunut maahanmuutto on ollut vähäistä. Vasta parin viime vuosikymmenen aikana virta on kääntynyt lievästi muuttovoittoiseksi. Edelleen ulkomaalaisen väestön osuus Suomessa on Euroopan matalimpia. Voidaan kysyä, toimiiko tämä malli jatkossa? Vuosina syntyneiden suurten ikäluokkien eläkkeelle siirtyminen aiheuttaa jo muutaman vuoden päästä ennen kokemattoman vajeen Suomen työmarkkinoilla. Eniten uutta työvoimaa tarvitaan palvelualoilla. Pelkästään teollisuus tarvitsee eläkkeelle jäävien työntekijöiden tilalle vuoteen 2015 mennessä noin henkeä, mikä on kolmannes alan nykyisestä työvoimasta. Ikääntymistä suurempi haaste on yritysten kiihtyvä kansainvälistyminen. Tähän mennessä teollisuus on investoinut ulkomaille noin 6 miljardia euroa. Viidessä vuodessa investointien kanta tuplaantuu. Kun yrityksen markkinat, tuotanto ja usein omistajat ovat ulkomailla, on luonnollista, että myös kotimaassa henkilökunta on entistä kansainvälisempää. Työvoiman saatavuusongelmat Suomessa voivat kiihdyttää yritysten toimintojen siirtymistä ulkomaille. Joudummekin avaamaan työmarkkinoitamme ja muuttamaan asenteitamme. Suomessa työskentelevät ulkomaalaiset eivät ole yhteiskunnan kannalta kustannus eivätkä muodosta erityistä kilpailuasetelmaa suomalaisille. Esitetyt päinvastaiset väitteet lietsovat ulkomaalaisvastaisuutta ja antavat mielikuvan, että maahanmuuttajat eivät yleensä työskentelisi Suomessa asianmukaisin työehdoin. Työmarkkinoiden kansainvälistyminen voidaan aloittaa työllistämällä mahdollisimman moni jo täällä oleva maahanmuuttaja. Suurella osalla maahanmuuttajista on kotimaassaan hankittu ammatillinen koulutus, monilla on akateeminen tutkinto. Kielikoulutusta ja muita työelämään auttavia palveluja onkin kehitettävä, jotta maahanmuuttajien ammattitaito voitaisiin hyödyntää suomalaisilla työmarkkinoilla entistä paremmin. Tulevaisuudessa avainasemassa ovat ulkomailta suoraan työelämään sijoittuvat maahanmuuttajat. Mikäli Suomen asenneilmasto ei kehity parempaan suuntaan, ei ole takeita, että onnistumme houkuttelemaan asiantuntijoita ja muita työntekijöitä edes sen verran kuin täältä muuttaa pois. SIMO PINOMAA TEOLLISUUS JA TYÖNANTAJAT Majakka-Beacon -projektin ohjausryhmän jäsen TYÖNETSIJÄ KAIVAA ESIIN PIILOTYÖPAIKKOJA MAAHANMUUTTAJILLE Majakka-Beacon -projektin työnetsijä Reima Kapasen asiakkaat ovat kaiken ikäisiä eri alojen ammattilaisia; varastomiehestä ja parturi-kampaajasta diplomi-insinööriin ja tekniikan tohtoriin. Kapasen kokemuksen mukaan vaikeinta on löytää työtä korkeasti koulutetulle huippuammattilaiselle, jolla on kapean alan erityisosaaminen. Työnhakijan kanssa täytyy usein miettiä vaihtoehtoja; jos yhdeltä alalta ei työtä löydy, kokeillaan toista. Eräälle varastomiehelle etsittiin pitkään tuloksetta oman alan työpaikkaa. Työnhakija kiinnostuikin avoimesta kuormaauton kuljettajan paikasta, vaikka työkokemusta siltä alalta ei ollut. Lupasin lähteä kuorma-auton ohjaamoon kaveriksi, mutta > > KUVA MAARIT KYTÖHARJU Virossa ekonomiksi opiskellut Natalia Arkanen (vas.) työskentelee palkanlaskijana Espoon seurakuntayhtymässä. Työpaikka järjestyi Arkasen sinnikkyyden ja Espoon kaupungin työvalmentajaverkoston avulla. Natalia Arkanen arvioi lähettäneensä satakunta työhakemusta ennen työllistymistään. Natalialla on erinomaiset paperit ja alan työkokemusta, joten ilman muuta rekrytoin hänet, kertoo Arkasen esimies henkilöstöpalvelupäällikkö Marja Jakobsson tyytyväisenä yli puoli vuotta jatkuneeseen yhteistyöhön. majakka-beacon EQUAL\n2 majakka-beacon lopulta apuani ei tarvittukaan. Työnhakijan kiinnostus ja motivaatio riitti ja ratin takana työkokemusta alkoi karttua. Hän on nykyisin vakituisessa työsuhteessa firmassa, myhäilee Kapanen tyytyväisenä. TYÖNANTAJAT TARVITSEVAT ASIALLISTA TIETOA Monelle työnantajalle maahanmuuttajan palkkaaminen on uusi asia. Työnantajat pelkäävät lisätyötä työlupien selvittämisestä. Tosiasiassa työnantajien ei yleensä tarvitse olla työlupa-asioiden kanssa tekemisissä, jollei rekrytoi suoraan ulkomailta. Teknisesti ottaen maahanmuuttaja otetaan töihin samalla tavalla kuin joku rissanen kärsämäeltä, opastaa Kapanen. Työnantajia arveluttaa myös maahanmuuttajan kielitaidon riittävyys. Kapasen kokemuksen mukaan työnantajat vaativat erinomaista suomenkielen taitoa usein turhaan. Tosiasia on, että moneen työhön riittävät leveät hartiat. Toki riittävä kielitaito on tärkeä asia vaikka työturvallisuuden vuoksi. Projektissa meillä onkin tarjota tukea työllistyjälle, mennään työpaikalle työvalmentajan tai kielenopettajan kanssa niin moneksi päiväksi kuin tarvitaan ja varmistetaan että homma toimii. KUVA MAARIT KYTÖHARJU Kirjanpitäjä-myyjä Nasrin Izadi (vas.) ja hänen esimiehensä Kristiina Tammivuori antavat sisustusvinkkejä myymälän valoisissa tiloissa Helsingin ydinkeskustassa. BONUSTA MAAHANMUUTTAJASTA Viisas työnantaja voi saada toisesta kulttuurista kotoisin olevan työntekijän myötä työpaikalleen uutta osaamista. Ajattele jotain insinööriä, jonka suomen kielen taito on vajavainen, mutta joka puhuu sujuvaa venäjää tai kiinaa. Yritykselle, jossa suunnitellaan toiminnan laajentamista noille kielialueille, kielitaitoinen työntekijä on aarre, vakuuttaa Kapanen, jolle työnantajan näkökulma on tuttu. Edellisessä työpaikassaan hän toimi esimiestehtävissä kuljetusalan yrityksessä. Oma pitkäaikainen kokemukseni maahanmuuttajien parissa on avannut silmäni näkemään persoonan, eli kylmästi sanottuna tehnyt minut värisokeaksi. En ole koskaan palkannut maahanmuuttajaa, vaan pätevän työntekijän. [ HANNI RIKALA ] Majakan työvalmentajat toimivat kolmessa osoitteessa pääkaupunkiseudulla: Helsinki: Kyläsaarenkatu 8 G-talo, Helsingin kaupunki Hetti Harell, puh Ali Khary, puh Espoo: Espoonkatu 4, Espoon kaupunki Mohammed Kaiser, puh Maarit Änkilä-Savolainen, puh Vantaa: Viertolankuja 4 A, Vantaan kaupunki Mikael Isomäki, puh Karoliina Kuisma, puh Eleganttia aasialaista sisustusta ja tuoreita ideoita Pineapple Fashion & Decor Oy:llä on ennakkoluuloton liikeidea; myymälä on sekä sisustusliike että viinibaari, jossa myydään myös vaatteita ja vuokrataan alakerran baarin tiloja yksityistilaisuuksiin. Tuotemerkki on rantautunut Suomeen Britanniasta. Tuotteet ovat pääosin thaimaalaista käsityötä, kertoo perheyrityksestä Kristiina Tammivuori, joka itse käy pari kertaa vuodessa paikan päällä valitsemassa myytävät huonekalut ja muut sisustustarvikkeet. Asiakunnassa on pääosin yli kolmekymppisiä naisia, jotka taloudessa määräävät kaapin paikan, määrittelee Tammivuori. Kalevankadun myymälässä työskentelee kaksi vakinaista ja kaksi osaaikaista työntekijää. Henkilökunnalla on työssään silminnähden hauskaa. Suhde alaisiini on enemmän kaverillinen kuin pomottava. Minä aina pyydän tekemään, en käske, pohtii henkilöstönsä rekrytoinnista vastannut Tammivuori. INNOSTUS JA AVARAKATSEISUUS OVAT TYÖNTEKIJÄN PARHAAT OMINAISUU- DET Tammivuori arvostaa työntekijöissään kiinnostusta sisustusalaan, ja uusi liikeidea ja vasta pystytetty yritys tarvitsee innostuneita ja kokeilunhaluisia ihmisiä. Työhaastattelut pidettiin läheisessä kahvilassa liiketilojen ollessa remontissa. Työntekijät ovat olleet mukana myymälän perustamisessa alusta alkaen. Espoon kaupungin Majakka-projektin työvalmentaja Maarit Änkilä-Savolainen huomasi avoimen kirjanpitäjä-myyjän työpaikan ja sopi puhelimitse asiakkaalleen Nasrin Izadille haastattelun. Izadi on työskennellyt kymmenen vuotta kirjanpitäjänä ja lisäksi opiskellut sisustusarkkitehtuuria. Kun kuulin, että työhaastatteluun tulee mukaan myös työvalmentaja, epäilin, että hakijan kielitaito ei ole riittävä asiakastyöhön, kertoo Kristiina\n3 POSTINJAKAJALLE TYÖ ON MYÖS TÄRKEÄÄ HYÖTYLIIKUNTAA Vietnamissa opettajana työskennellyt Le Phuoc Hoang oli ollut pitkään työttömänä ja kärsinyt lähes jatkuvasta alaselän kiputilasta, kun hän työvoimatoimiston virkailijan kehotuksesta otti yhteyttä työvalmentaja Karoliina Kuismaan. Kun tapasin Hoangin ensimmäisiä kertoja, hänen selkänsä oli niin kivulias, että hän pystyi istumaan vain puoli tuntia kerrallaan. Hänen selkänsä pysyi siedettävässä kunnossa vain kävelemällä useita tunteja päivässä ja monet tapaamisemme me kävelimme ulkoilmassa, muistelee Vantaan kaupungilla työskentelevä työvalmentaja Karoliina Kuisma. Hoangilla oli selkeä käsitys siitä, että terveydellisistä rajoitteistaan huolimatta hän haluaa tehdä työtä. Projektin tuki on ollut enemmänkin erilaista selvittelyä ja kannustusta. Yhdessä Le Phuoc Hoang ja projektin kuntoutusluotsi Jaana Lehdonvirta sekä työvalmentaja pohtivat sopivia ammatillisia vaihtoehtoja. Erikoislääkäri antoi lausunnon vuosia piinanneesta selkävaivasta. Erikoislääkärin mukaan selkä pysyy kunnossa vain jatkuvalla liikunnalla ja venyttelyllä. Lääkäri kehotti myös kokeilemaan selän kestävyyttä työkokeilussa. Päädyimme postinjakajan työhön, koska työtä on mahdollista tehdä seisten ja työvuoro sisältää usean tunnin kävelylenkin joka päivä, kuvailee kuntoutusluotsi Jaana Lehdonvirta. TARKKAA TYÖTÄ TIKKURILASSA Le Phuoc Hoang aloitti työt Jakeluykkönen Oy:n toimipisteessä Tikkurilassa. Myös Karoliina Kuisma tuli opettelemaan postin lajittelua. Kuntoutusluotsi Jaana Lehdonvirta kävi paikalla tarkistamassa oikeat työasennot, jotta selkä ei vahingoittuisi työssä. Myös suomen kielen opettaja kävi työpaikalla, mutta Len mielestä opetus vei liikaa työaikaa. Hoang on tarkka työstään, myhäilee Jakeluykkönen Oy:n jakeluesimies Kari Anttonen, joka kolmen kuukauden työkokeilun jälkeen palkkasi Len kesäksi kausiapulaiseksi ja sen jälkeen määräaikaiseksi työntekijäksi. Postinjakajan on oltava rehellinen, hyväkuntoinen, luku- ja kirjoitustaitoinen työntekijä, myös tarkkuutta ja oma-aloitteisuutta tarvitaan, luettelee Anttonen. Ystävällisellä käytöksellään Hoang on lunastanut paikkansa työyhteisössä ja hän on esimerkillinen työntekijä. [ HANNI RIKALA ] Tammivuori. Mutta siitä ei ollutkaan kyse. Kun Maarit kertoi, mitä työvalmentajan toimenkuvaan kuuluu, mietin hetken alan vaihtoa, niin tärkeää se työ on, heläyttää Tammivuori. Kun tapasin Nasrinin työhaastattelussa, tunsin että asiat loksahtivat kohdalleen. Hän oli ensimmäinen yritykseen palkattu työntekijä. Yrityksen omistajat ovat itse asuneet vuosia ulkomailla, eikä heillä ole ulkomaalaisia kohtaan ennakkoluuloja. Välillä työvalmentajani Maarit soitteli puolestani työpaikkoja ja hänelle sanottiin monta kertaa, että eivät ota ulkomaalaisia, toteaa iranilaissyntyinen Izadi tyynesti. Hänelle Majakka-projektin tuki tuli juuri oikeaan aikaan. Olin Suomeen tultuani vuosia kotona pienen lapsen kanssa. Tilanne oli minulle uusi, sillä koskaan aikaisemmin en ole ollut kotona, sano Nasrin Izadi, joka Iranissa opiskeli kolme ja puoli vuotta yliopistossa kirjanpitäjän työn ohessa. Nasrin Izadi opiskeli Suomessa tietojenkäsittelyä ja hankki asiakaspalvelukoulutuksen. Kun työpaikan löy- Pidän työstäni postinjakajana. Lajittelun voin tehdä seisten ja päivittäinen kerrostalojen portaiden juokseminen pitää selän kunnossa, sanoo Le Phuoc Hoang. tyminen kuitenkin kesti, hän otti yhteyttä Majakka-projektin työvalmentajaan Maarit Änkilä-Savolaiseen. Yhdessä työpari Maarit ja Nasrin teki hakemuksia sisustusalan liikkeisiin. Nasrin kävi somistajan kurssin ja oli parhaillaan työharjoittelussa, kun nykyisen työpaikan saaminen varmistui. En ollut uskoa todeksi, kun nykyinen esimieheni soitti ja sanoi että sain paikan, hymyilee Nasrin Izadi. [ HANNI RIKALA ] KUVA HANNI RIKALA\n4 VANTAA HALUAA OLLA KANSAINVÄLISTYMISEN EDELLÄKÄVIJÄ Suomen logistiseksi keskukseksi julistautuva lentokenttäkaupunki Vantaa pitää asukkaiden ja yritysten tarpeita kansainvälistymisen lähtökohtina. Kuudella prosentilla vantaalaisista on maahanmuuttajatausta. Maahanmuuttajat ja heidän jälkeläisensä ovat tärkeä osa vantaalaista väestöä. Heillä on voimakas halu kotoutua ja me haluamme ottaa heidät huomioon asiakkaina kaupungin tarjoamissa palveluissa, kertoo Vantaan kaupungin monikulttuurisuusasiain koordinaattori Helena Korpela. Monikulttuurisuus on piristysruiske Vantaalle, vakuuttaa Korpela. Kaupungin johto on sitoutunut monikulttuurisen Vantaan kehittäjäksi asettamalla Vantaan monikulttuurisuusasiain neuvottelukunnan, jonka tarkoitus on saada kaupungin asiantuntijat ja virkamiehet puhaltamaan yhteen hiileen. Vantaalla toimii useita maahanmuuttajien työllistymiseen keskittyviä projekteja, joiden avulla pyritään kehittämään kunnan tarjoamia palveluja. Parhaaksi työvälineeksi on osoittautunut useassa projektissa kokeiltu työvalmentajan työpanos maahanmuuttajien työllistymisen tukijana, kertoo Helena Korpela. tisellä on suomalainen aviomies ja kolme lasta. Nuorimmaisen lapsen syntymä joudutti suomen kielen oppimista. Suomen opiskelu oli todella vaikeaa. Vasta kun tytär syntyi neljä vuotta sitten, neuvolassa oli pakko alkaa puhua suomea, nauraa Latvian pääkaupungista Riiasta muuttanut Miettinen. Taloutta ja kirjanpitoa korkeakoulussa opiskellut Miettinen sai nykyisen työpaikkansa Vantaan Majakka-projektin työvalmentajan Mikael Isomäen avulla. Työharjoitteluna alkanut työ Vantaan kaupungin rahoitustoimessa on jatkunut työllistämistuella, vuoden alusta Miettinen jatkaa samassa työssä vuorotteluvapaan sijaisena. Vaikka Svetlana Miettisen suomen kieli on nyt sujuvaa, suomen kielen opettaja Rauha Helli-Kaymaz Amiedusta käy muutaman kerran kuukaudessa työpaikalla. Yhdessä he käyvät läpi työtehtävän vaativaa erikoissanastoa. Miettisen esimies Annika Suorto on suhtautunut kannustavasti suomen kielen opintoihin työpaikalla. [ HANNI RIKALA ] Vantaan kaupungin rahoitustoimessa työskentelevä Svetlana Miettinen tarjoaa työvalmentaja Mikael Isomäelle kakkukahvit kiitokseksi työllistymisavusta. Vantaan kaupungin työntekijöistä arviolta kaksi prosenttia on uussuomalaisia. KUVA MAARIT KYTÖHARJU majakka-beacon KIELTÄ OPPII PUHUMALLA Svetlana Miettinen työskentelee Vantaan kaupungin rahoitustoimessa. Vantaalaistuneella Miet- YHTEISTYÖLLÄ TASA- ARVOISEMMAT TYÖMARKKINAT Kuntoutussäätiö koordinoi kolmentoista työllistymisen tukemiseen tähtäävän Equal - hankkeen yhteistyötä. Projektien yhteisen teematyön kokonaisvaltainen tuki yksilölle tarkoitus on kerätä hankkeissa saatuja hyviä kokemuksia työelämän kynnysten madaltamiseksi. Vuonna 2003 käynnistyneessä teematyössä kerätään tietoa asiakkaiden työllistymisprosesseista ja työnantajien kanssa tehtävästä yhteistyöstä. Teematyössä mukana olevat hankkeet toimivat eri puolilla maata. Euroopan sosiaalirahaston rahoittaman Equal-ohjelman hankkeiden tarkoitus on muuttaa Euroopan unionin työllisyyspoliittiset tavoitteet käytännön toiminnaksi. Päämääränä ovat entistä tasaarvoisemmat työmarkkinat. Lisätietoja:\n5 VOLVO PARANTAA KILPAILUASEMAANSA PANOSTAMALLA MONIMUOTOISUUTEEN Kanadansuomalainen Kaarina Dubee työskentelee Göteborgissa Volvo Auto oy:ssä tehtävänään monimuotoisen liiketoiminnan kehittäminen. Osin kantapäänkin kautta Volvolla on herätty huomaamaan monimuotoisuuden edut niin markkinoinnissa kuin tuotekehittelyssäkin. Hyviä esimerkkejä monimuotoisuuden mukanaan tuomista eduista ei tarvitse etsiä kaukaa. Göteborgissa Volvon paras myyntimies on kotoisin entisestä Jugoslaviasta ja on oivaltanut maahanmuuttajataustaisten asiakkaiden ostovoiman. Moni ruotsalainen ei tiedä, että Ruotsissa asuvista ihmisistä 18 % on syntynyt ulkomailla, Dubee kertoo. Maahanmuuttajataustainen myyntitykkimme tahkoaa voittoa myymällä 400 henkilöautoa vuosittain. Hänelle kaikki maahanmuuttajat ovat mahdollisia Volvon ostajia syntyperään katsomatta. Moni syntyjään ruotsalainen myyntimies on pitänyt tätä asiakasryhmää täysin marginaalisena keskivertosvenssoneihin verrattuna. ERILAISUUS TUOTTAA INNOVAATIOITA Monimuotoisuus tulisi muistaa henkilöstöä rekrytoidessa, Dubee korostaa. Jokaisella meistä on taipumus palkata samantyyppisiä ihmisiä kuin itse olemme. Samankaltaisuus viehättää, mutta estää innovaatioita. Jos vaikka tuotekehittelytiimin jäsenet ovat hyvin samantyyppisiä, on heillä myös samat sokeat kohdat. He varmasti tulisivat helposti toimeen keskenään, mutta Volvon tuotekehityksen kannalta ei ole hyvä, jos kaikki näkevät samat ongelmat ja jättävät KUVA ADOLFO VERA toisaalta aina samantyyppiset ongelmakohdat huomioitta. MONIMUOTOISUUS ON POP Tulevaisuuden haasteita ovat Dubeen mukaan monimuotoisuuden hyötyjen osoittaminen ja mittaaminen. Monimuotoisuuden etuja tulisi tutkia laadullisten mittareiden avulla, vaikka perinteisesti olemmekin numero-orientoituneita, Dubee toteaa. Toinen kehittämiskohde on luontaisen muutosvastarinnan kääntäminen myönteisyydeksi. Monimuotoisuus on esillä ruotsalaisissa sanomalehdissä päivittäin, Dubee huomauttaa tyytyväisenä. Vähitellen media on alkanut käsittelemään sitäkin tosiasiaa, että ennakkoluuloisuus ja ennakkoluuloja vahvistavien tekijöiden etsiminen meitä ympäröivästä maailmasta ei ole oikeastaan kovin nykyaikaista. [ KAROLIINA KUISMA ] Monimuotoisen liiketoiminnan kehittämisjohtaja Kaarina Dubee siirtyi työtehtäviin Ruotsiin Kiinasta, jossa huomasi asiakastyytyväisyyden verrattain alhaiseksi. Volvot oli suunniteltu monien ajo-ominaisuuksien suhteen pitkille skandinaavimiehille, ei kiinalaisille kuljettajille kuumaan ilmanalaan. Dubee esitteli Volvon monimuotoisuusstrategiaa Vantaan kaupungintalolla järjestetyssä seminaarissa marraskuussa TANSKAN TOISEKSI SUURIN KAUPUNKI USKOO UUSTANSKALAISIIN Århusin kaupunki haluaa olla esimerkkinä uustanskalaisten työllistämisessä. Kaupungilla on vakituista työntekijää ja se on alueen suurimpia työnantajia. Århusin kaupunki on sitoutunut lisäämään uustanskalaisten työpaikkoja kaupungilla niin, että uustanskalaisten työntekijöiden määrä vastaa heidän osuuttaan kaupungin asukasluvusta. Nyt uustanskalaisia on kaupungin työntekijöistä seitsemän prosenttia. Århusin kaupungilla työskentelee nyt noin kaksi tuhatta uustanskalaista työntekijää; lastenhoitajia, siistijöitä, terveydenhuollon ammattilaisia, tulkkeja ja opettajia. Tavoitteena on lisätä uustanskalaisten työntekijöiden määrä yhdeksään prosenttiin vuoteen 2005 mennessä. INTEGRAATIOSUUNNITELMA VAUHDITTAA PÄÄTÖKSIÄ Århusin kaupungin integraatiopoliittisen suunnitelman päätavoitteet ovat paitsi uustanskalaisten työllisyysasteen nostaminen, myös kielikoulutuksen tehostaminen ja monikulttuurisuudelle positiivisen asenteiden lisääminen. Kaupungin asuntopolitiikka ja vapaa-ajan mahdollisuudet ovat myös keskeisten kehittämiskohteiden listalla. Esimerkkinä kehittämiskohteista on Gellerupin lähiö, jossa 95 % asukkaista on uustanskalaisia. Århusin kaupungin työvoimayksikössä työskentelevän vanhemman konsultin Poul-Erik Tindbaekin mielestä Århusin integraatiopolitiikassa on vielä korjaamisen varaa. Ohjelmaa suunniteltaessa on unohdettu täysin se tosiasia, että myös syntyperäisten tanskalaisten on integroiduttava monikulttuuriseen Tanskaan. Senkin eteen on tehtävä jotakin. Vasta silloin kaupungin henkilöstöpolitiikassa toteutetaan monimuotoisen johtamisen periaatteita, painottaa Tindbaek. [ HANNI RIKALA ]\n6 majakka-beacon RADIO WARSAN KERTOO TYÖNHAUSTA SOMALIAKSI Lähiradion Radio Warsan ohjelmassa tarjotaan tietoa pääkaupunkiseudun työllistymis- ja opiskelumahdollisuuksista somalian kielellä taajuudella 100,3 MHz. KUVA HANNI RIKALA Suomen Somaliliiton tiedottaja Faisal Dahir Nur (oik.) haastattelemassa Tanskassa asuvaa entistä Somalian maajoukkueen koripalloilijaa Essa Hassan Rania. Suomen Somaliliitossa työskentelevä tiedottaja Faisal Dahir Nur kokoaa kahdesti viikossa lähetettävää ohjelmaa varten tietoa koulutuksista ja avoimista työpaikoista. Radio Warsanin ohjelmissa kerrataan Suomen tiedotusvälineissä olleita uutisia, ohjelman kautta pääkaupunkiseudun somalialaiset saavat tietoa myös Somalian tapahtumista. Lähetyksiä kuuntelee suurin osa pääkaupunkiseudun somaliankielisestä väestöstä. Varsinkaan vanhemmat ihmiset eivät ymmärrä riittävän hyvin suomea lukeakseen sanomalehtiä, kertoo useimpien somalialaisten lailla kaksiosaista sukunimeä käyttävä Dahir Nur. Somalialaisen tavan mukaisesti sukunimi koostuu isän ja isänisän nimistä. Työssään Suomen Somaliliiton tiedottajana hän haluaa paitsi kertoa työllistymismahdollisuuksista somalialaisille, myös poistaa työnantajien ennakkoluuloja. Suomen somalialaiset kouluttautuvat ahkerasti ja tutustuvat työharjoittelujen kautta suomalaiseen työelämään. He ha- luavat tosissaan löytää työtä. Majakka-Beacon -projektissa toimivat tiedottajat Suomen Somaliliiton lisäksi myös Inkerikeskuksessa ja Iranin ja Irakin työllistämisyhdistyksestä. [ HANNI RIKALA ] AMMATTITAITOA JA OSAAMISTA TARJOLLA Majakka-projektissa on saavutettu tuloksia: projektin työnhakijoita on työllistynyt moninaisiin työtehtäviin toimisto-, myynti-, palvelu- ja valmistustyöhön sekä yksityiselle, julkiselle että kolmannelle sektorille. Osa on työllistynyt suoraan normaaliin palkkatyöhön, osan työllistymisessä on käytetty aluksi avuksi erilaisia työllistämistukia. Mukana on myös vasta työuransa alussa olevia työnhakijoita, joista osa on hakeutunut työharjoitteluun, työelämävalmennukseen tai työkokeiluun hankkimaan työkokemusta suomalaisilta työmarkkinoilta. Projektin työnhakijat ovat avoimilta työmarkkinoilta työtä hakevia maahanmuuttajia, naisia ja miehiä. Valtaosalla heistä on ammattikoulutus ja monipuolista työkokemusta sekä Suomesta että ulkomailta. Ammattiaan ja osaamistaan vastaavaa työtä etsivien työnhakijoiden joukossa on tällä hetkellä esimerkiksi korkeakoulutettuja asiantuntijoita kuten insinöörejä, opettajia, ekonomeja, graafikoita ja matemaatikoita. Työnhakijoina on myös palvelu- ja myyntityön ammattilaisia kuten kampaajia, tarjoilijoita, kokkeja, myyjiä, hotelli-, pankki- ja toimistovirkailijoita sekä erilaisten rakennus-, korjaus- ja valmistustöiden osaajia kuten hitsaajia, sorvaajia, leipureita, sähköasentajia, ompelijoita ja automaalareita. Työnhakijat ovat kotoisin yli kolmestakymmenestä eri maasta ympäri maailmaa ja puhuvat äidinkielenään melkein yhtä monta eri kieltä. Kaiken kaikkiaan työnhakijat osaavat yli neljääkymmentä eri kieltä, joista yleisimmin englantia, venäjää, arabiaa ja somalia. Kaikki työnhakijat osaavat myös suomea, ja projektin suomen kielen opettajat auttavat tarvittaessa ammattikielen oppimisessa, vaikka työpaikalla. Työvalmentajat opastavat työnhakijoita sopivan työpaikan etsimisessä ja hakemisessa sekä avustavat tarvittaessa työhön perehdytyksessä. ULLA PELTOLA Kirjoittaja työskentelee tutkijana Kuntoutussäätiössä ja on Majakka-Beacon -projektin arvioija. Majakka-Beacon TUETTUA TYÖLLISTYMISTÄ JA KUNTOUTUSLUOTSAUSTA MAAHANMUUTTAJILLE (ESR-EQUAL ) Majakka-Beacon on yhdeksän organisaation kehittämiskumppanuus. Projektin toteuttavat Helsingin, Espoon ja Vantaan kaupungit, Amiedu, Inkerikeskus, Iranin ja Irakin työllistämisyhdistys, Suomen Somaliliitto ja Helsingin yliopiston Tutkimus- ja koulutuskeskus Palmenia. Projektin toimintaa koordinoi Kuntoutussäätiö. Tuetun työllistymisen ja kuntoutusluotsauksen lisäksi projektiin sisältyy maahanmuuttajayhteisöille ja työpaikoille suunnattua tiedotustoimintaa sekä työllistymisen asiantuntijoiden kouluttamista. Projekti kuuluu eurooppalaiseen NET-WORK-IN -verkostoon, jossa on kumppaneita Tanskasta, Hollannista, Italiasta ja Belgiasta. Lisätietoja: Kuntoutussäätiö, PL 39, Helsinki Puh Majakka-Beacon -projektin tiedotuslehti on tarkoitettu projektin yhteistyökumppaneille ja asiakkaille. Lehti välittää tietoa projektin etenemisestä ja toiminnan tuloksista. Julkaisija Majakka-Beacon Toimitussihteeri Hanni Rikala Graafinen suunnittelu Jaana Viitakangas Painotyö Erweko Painotuote Oy, Helsinki


Jymy-yllätys! Batman-tähti otti nyrkkeilijän haasteen vastaan – ottelu tulossa – Stara\nJymy-yllätys! Batman-tähti otti nyrkkeilijän haasteen vastaan – ottelu tulossa\nViihdeuutiset 31.7.2012, 19:30 · Anna Poikkimäki\nBrittiläinen nyrkkeilijä David Haye on voittanut uransa aikana monia raskaansarjan nyrkkeilymestaruuksia. Äskettäin kuumapäinen nyrkkeilijäkomistus haastoi nyrkkeilykehään Batman-tähti Tom Hardyn, joka näyttelee uusimmassa Yön ritarin paluu -elokuvassa Bane-roistoa.\nNyt Tom Hardy on vastannut 31-vuotiaan raskaansarjan nyrkkeilijän kutsuun myöntävästi. Tähtinäyttelijä on parhaillaan ystäviensä kanssa Kongossa kuvaamassa televisiodokumenttia luonnossa selviämisestä. Mies kertoikin olevansa mukana ottelussa, kun palaa takaisin kotimaahansa Britanniaan.\n– Hardy vastaan Haye? Ei ongelmaa. Odottakaa, kun otan meikit pois ensin. Taistelen hänen kanssaan heti, kun palaan Kongosta, jos hän vain haluaa. En ole koskaan tapellut ammattilaisnyrkkeilijän kanssa, siitä tulee kokemus, kertoo Tom Hardy The Sun -lehdelle.\nMiehellä on jo omat ounastelunsa ottelun lopputuloksesta, mutta hän suostui siihen silti. Hardy epäili joutuvansa häviölle ammattilaista vastaan. Hän halusi kuitenkin osallistua otteluun sillä ehdolla, että siitä kerättävät tulot lahjoitetaan suoraan hyväntekeväisyyteen.\nElokuvaurastakin haaveileva David Haye ehdotti ottelua Hardylle, koska piti miestä varteenottettavana kilpakumppanina. Raskaansarjan nyrkkeilijä uskoo, että kovaluontoinen ja treenattu miestähti olisi hänelle oiva vastus. Haye kehui lehtihaastattelussa filmitähden voimakasta olemusta, mutta uhosi silti voittavansa hänet tosipaikan tullen.


05.01.2012 klo 3:50\n– Erittäin murheellisia ja huolestuneita mietteitä. Varsinkin se, että tapaukseen liittyi vielä valitettava liikennepako.\n– Veikkaisin näin, että rangaistukset eivät välttämättä ole lieviä, mutta käytetäänkö rangaistusasteikkoja niin kuin se olisi mahdollista? Onko meillä käytössä sellaisia rangaistusmuotoja, jotka estäisivät henkilön liikkeellelähdön? On spekuloitu paljon sillä, että joku muu voi puhaltaa alkolukkoon humalaisen puolesta. Mutta olemmeko me oikeasti niin tyhmiä, että humalaiselle ihmiselle annetaan auto?\n– Törkeiden rattijuopumusten torjumisessa pitäisi kehittää alkolukkoa yhtenä tuomiomuotona. Jos on tuomittu törkeistä rattijuopumuksista eikä ole hyväksynyt alkolukkoa, ei missään nimessä pitäisi olla mahdollisuutta päästä liikenteeseen. Pitäisi käyttää myös enemmän sitä mahdollisuutta, että rattijuopon ajoneuvo tuomittaisiin valtiolle, olipa se sitten rattijuopon oma tai jonkun muun. Se antaisi selkeän viestin siitä, että rattijuopumus ei ole hyväksyttävää.\n– Periaatteessa 0,2 tarkoittaa nollatoleranssia. Meidän analyysilaitteillamme raja ei voi olla täysin nolla. En halua ihmisten yhtä ruokaviiniä tuomita, mutta nykyään ihmiset laskevat, kuinka paljon kärsii ottaa, että voi lähteä liikenteeseen. Se ei ole tervettä kehitystä. Ei pitäisi päästää sellaista moraalia vallalle, että aina saa ottaa jonkin verran.\n– Kyllä. Se antaa vääränlaisen viestin. Se on tie siihen, että alkuun voi ottaa vähemmän. Sitten otetaan vähän enemmän ja sitten onkin mopo karannut käsistä.\n– Olemme jo aikaisemmin oikeus- ja sisäministeriöiden kanssa miettineet esimerkiksi promillerajaa. Ensimmäinen tapaaminen oli ennen joulua ja kokoonnumme pian uudestaan, varsinkin nyt, kun tämä ikävä tapaus sattui.\n– Kyllä ja toivottavasti myös alkolukon käyttö muuttuu. Promilleraja-asia kuuluu oikeusministeriölle, mutta toivon, että oikeusministeriön puolella asiaa harkittaisiin vakavasti.


Kestää.fi | Kestää.fi\nTavoitteena olla suomen halvin!\nTällä hetkellä toimintamme on pääsääntöisesti sellaista että keräämme Saksan varastolla tuotteet ja lähetämme nämä myymäläämme Punkalaitumelle noin kerran kuussa. Tuotteiden saavuttua myymäläämme nämä pakataa ja lähetetään asikaalle välittömästi.\nJos tilaus määrä kasvaa suureksi 30pv aikajäteellä, rahti lähtee aikasemmin myymäläämme.\nTämä toimintatapa antaa tuotteillemme todella edullisen hinnan. ja taistelemme jatkuvasta hintojan alas saamiseksi, koska haluamme olla halvin asikkaillemme!


NL1K 3bet coldcallitaan ip. : Texas Holdem No/Pot Limit $600 + | Pokeritieto\nNL1K 3bet coldcallitaan ip.\nKehno » 24.8.2011 21:18:56 UTG avaa liian nitisti et voin flattaa aggrossa pöydässä AJo:n, varsinkin kun takana on aggroja squeezaajia ja utg kippaa 3betteihin kyseisestä positiosta turhankin paljon. Kylmä maksaja on 29/xx lagihko regulaari, joka vissiin on ihan voittava kaveri. Antaa respectiä 3bettejä vs UTG vastaan (itte painanu useemman tuhannen käden samplessa 2%) ja kippaa myös suht hyvin ittekkin 3bettejä vs utg:sta. Tässä sessiossa ei juurikaan vastakkaista actionia, joskus aiemmin hero ottanu mini4betin kiinni KTs:llä positiosta ja vedelly värillä ohitte nauloista. Ehkä ainut käsi mikä on meikäläisellä jäänyt mieleen.Lisään jo turninkin tuohon. Mut mietteitä myös flopista.$5/$10 No Limit Holdem6 PlayersHand Conversion Powered by weaktight.comStacks:UTG ($2,027) Hero (UTG+1) ($1,047) CO ($4,351.73) BTN ($1,291.75) SB ($1,779.02) BB ($3,345.14) Pre-Flop: ($15, 6 players) Hero is UTG+1 J A UTG raises to $35, Hero raises to $100, 1 fold, BTN calls $100, 2 folds, UTG foldsFlop: A 4 A ($250, 2 players)Hero bets $130, BTN calls $130Turn: 7 ($510, 2 players)Final Pot: $510\nRe: NL1K 3bet coldcallitaan ip.\nDvc » 24.8.2011 23:46:07 Turniin sopis parikin lineä.Flopin betsaisin aina ite koska kaikilta pareilta pitäis ainakin se yks striitti saada valuea jos ei kahta.Turn: Check-call - Saat sun käden näyttämään TT-KK:lta ja lagimpi regu saattaa joskus koittaa painaa pakkaan vielä riverilläkin eli sama line sinne. Jos menee check-check niin river bet-call kaikki. Paitsi jos riveriin tulee kymppi, koska täsmäriidien mukaan vihulla on tässä kädessä TT Turn: Bet-call - Saat joskus valuet turnilla vielä pareilta. En foldais ikinä puskuun noin lagia vs ja outteja löytyy vähintään 3 kipaletta Jos turniin tulee maksu niin riverillä check-call ja toivon että vihu kääntää oman käden bluffiksi tai sitten ollaan vaan beat ja kyyneleet vierii.Mun mielestä tuota ei voi kovin väärin pelata vaikka miten painelis.\nNousevalaitapuolustaja » 24.8.2011 23:58:56 Dvc kirjoitti:Turniin sopis parikin lineä.Flopin betsaisin aina ite koska kaikilta pareilta pitäis ainakin se yks striitti saada valuea jos ei kahta.Turn: Check-call - Saat sun käden näyttämään TT-KK:lta ja lagimpi regu saattaa joskus koittaa painaa pakkaan vielä riverilläkin eli sama line sinne. Jos menee check-check niin river bet-call kaikki. Paitsi jos riveriin tulee kymppi, koska täsmäriidien mukaan vihulla on tässä kädessä TT Turn: Bet-call - Saat joskus valuet turnilla vielä pareilta. En foldais ikinä puskuun noin lagia vs ja outteja löytyy vähintään 3 kipaletta Jos turniin tulee maksu niin riverillä check-call ja toivon että vihu kääntää oman käden bluffiksi tai sitten ollaan vaan beat ja kyyneleet vierii.Mun mielestä tuota ei voi kovin väärin pelata vaikka miten painelis.Mille rangelle sä laitat villainin pf? Ite oon melko varma että villainilla ei ole IKINÄ (missclickit erikseen) mitään muuta kättä pf kuin AQ tai JJ-QQ. Joskus myös TT mutta näillä riideillä se pitäis pf olla aika helppo kippi. Ottaen huomioon että UTG kippaa suuren osan avausrangestaan niin meidän pf 3bet range on todnäk laajempi kuin 2%, joten turnin betsissä on varmaan vielä hitusen valueta. Eli löisin ehkä joku vajaa 200. Jos maksu niin c-f blanko river. Niin sairaalta kun se kuullostaa niin lähes yhtä hyvä line olis todnäk c-f turn suoraan. Eli valitsisin näiden väliltä riippuen villainista ja gameflowsta ja kaikista muista epämääräsistä asioista jotka pelipäätöksiin vaikuttavat.\nTimbe20 » 25.8.2011 0:30:51 Nousevalaitapuolustaja kirjoitti:Ite oon melko varma että villainilla ei ole IKINÄ (missclickit erikseen) mitään muuta kättä pf kuin AQ tai JJ-QQ. Joskus myös TT mutta näillä riideillä se pitäis pf olla aika helppo kippi.Musta voi olla yhtä hyvin myös KK tai AK. Ite ainaki näkisin itteni flättäämässä mielummin näillä kun AQ:lla, ainakaan niillä kolmella offarikombolla.Ton actionin jälkeen kun tohon 4-bettaa, niin valuerange on niin helvetin tiukka, että aivan hyvin voi flättää koko valuerangen myös.Nousevalaitapuolustaja kirjoitti: Eli löisin ehkä joku vajaa 200. Jos maksu niin c-f blanko river. Niin sairaalta kun se kuullostaa niin lähes yhtä hyvä line olis todnäk c-f turn suoraan. Eli valitsisin näiden väliltä riippuen villainista ja gameflowsta ja kaikista muista epämääräsistä asioista jotka pelipäätöksiin vaikuttavat.Näistä jompikumpi.\nInterpol » 25.8.2011 0:31:41 Eka visio oli kans check/fold. /nit\nNousevalaitapuolustaja » 25.8.2011 1:45:28 Niin, en usko et mul on tämmöses tilantees ees flättirangea. Mutulla vaan veikkasin, vähänkin spewimillä jengillä tuntuu olevan aika isoi vaikeuksia päästä jostain AQ:sta eroon pf on tilanne/positiot mitkä tahansa. Lähinnä kuitenkin meinasin ettei villainilla tässä ikinä ilmaa ole. Timbe20 kirjoitti:Nousevalaitapuolustaja kirjoitti:Ite oon melko varma että villainilla ei ole IKINÄ (missclickit erikseen) mitään muuta kättä pf kuin AQ tai JJ-QQ. Joskus myös TT mutta näillä riideillä se pitäis pf olla aika helppo kippi.Musta voi olla yhtä hyvin myös KK tai AK. Ite ainaki näkisin itteni flättäämässä mielummin näillä kun AQ:lla, ainakaan niillä kolmella offarikombolla.Ton actionin jälkeen kun tohon 4-bettaa, niin valuerange on niin helvetin tiukka, että aivan hyvin voi flättää koko valuerangen myös.Nousevalaitapuolustaja kirjoitti: Eli löisin ehkä joku vajaa 200. Jos maksu niin c-f blanko river. Niin sairaalta kun se kuullostaa niin lähes yhtä hyvä line olis todnäk c-f turn suoraan. Eli valitsisin näiden väliltä riippuen villainista ja gameflowsta ja kaikista muista epämääräsistä asioista jotka pelipäätöksiin vaikuttavat.Näistä jompikumpi.\nylad » 25.8.2011 1:52:01 Interpol kirjoitti:Eka visio oli kans check/fold. /nitThis\nViestit: 211Liittynyt: 21.9.2009 23:07:45\nbase002 » 25.8.2011 2:29:17 ylad kirjoitti:Interpol kirjoitti:Eka visio oli kans check/fold. /nitThisHäh, nykypäivän NL1k ja jengi on check/kippaamassa tossa, GTO-wise toi on väärin check/foldaa edes osan ajasta tietenkin riippuen vihusta? Ja miettikää nyt combowise edes. Imo bet>check/call-ship (riippuu vihun riverin aggresiosta ja uskotaanko et pillittää riverin)>>>>>>>>>>>>>>>>check/foldja thisTon actionin jälkeen kun tohon 4-bettaa, niin valuerange on niin helvetin tiukka, että aivan hyvin voi flättää koko valuerangen myös.\nHooliässät » 25.8.2011 6:25:16 base002 kirjoitti:GTO-wise toi on väärin check/foldaa edes osan ajasta tietenkin riippuen vihusta? Miten GTO riippuu vihusta?----GTO olis varmaan c/c turn ja riverillä osan ajasta c/c ja osan ajasta c/f (?). En nää kyllä oikeen valueta turnin betissä. Myöskin GTOssa vihulla on vbetrange riveriin => sillä on bluffirange riveriin => sen pitää kääntää osa niistä mahdollisista välipareista bluffiksi, millä maksais turnin => ei me saada valueta turnilla miltään JJltä (tai vielä vähemmän joltain random KQs floutilta), jos se kuitenkin pillittää sen otr ja bluffaa tasapainoisesti.\nbase002 » 25.8.2011 10:13:52 Hooliässät kirjoitti:base002 kirjoitti:GTO-wise toi on väärin check/foldaa edes osan ajasta tietenkin riippuen vihusta? Miten GTO riippuu vihusta?----GTO olis varmaan c/c turn ja riverillä osan ajasta c/c ja osan ajasta c/f (?). En nää kyllä oikeen valueta turnin betissä. Myöskin GTOssa vihulla on vbetrange riveriin => sillä on bluffirange riveriin => sen pitää kääntää osa niistä mahdollisista välipareista bluffiksi, millä maksais turnin => ei me saada valueta turnilla miltään JJltä (tai vielä vähemmän joltain random KQs floutilta), jos se kuitenkin pillittää sen otr ja bluffaa tasapainoisesti.Ääh unohtu pilkku ja ajatus tossa meni sekasin. Joo ei tietenkään riipu vihusta GTO, turnin c/c ja riverin c/f on tietty vihu-heavy pitkälti.\nDharma » 25.8.2011 10:17:00 Tämä voi olla vähän tyhmä kysymys, mutta mikä syy sille, ettei vihu voi pelata pf pientä paria (66-TT) juuri noin? Ja miksei vihu sitten kääntäisi tätä kättä bluffiksi turnilla?\nViestit: 17079Liittynyt: 12.4.2005 8:27:45\nCXC » 25.8.2011 10:26:27 Dharma kirjoitti:Tämä voi olla vähän tyhmä kysymys, mutta mikä syy sille, ettei vihu voi pelata pf pientä paria (66-TT) juuri noin? Ja miksei vihu sitten kääntäisi tätä kättä bluffiksi turnilla?Miksi juuri 66-TT? Miksi ei 22-TT? Mutta vastaus kysymykseen: Siellä on UTG avannut ja UTG+1 3-betannut, joten 66:lla maksaessaan vihu vetää vain settiä, johon taas oddsit(implarit) ei riitä. Ei tässä oikein voi muuta kuin laittaa BTN melkoisen kapealle rangelle.\nTotalBastard » 25.8.2011 10:32:49 Dharma kirjoitti:Tämä voi olla vähän tyhmä kysymys, mutta mikä syy sille, ettei vihu voi pelata pf pientä paria (66-TT) juuri noin? Ja miksei vihu sitten kääntäisi tätä kättä bluffiksi turnilla?Uskoisin, että jos vihu ajattelee, että heron range on tossa todella vahva esim. JJ+/AK niin ei saada mainitsemillasi pareilla oddseja vetää settiä. Myöskin turnilla vihun on hiukan nihkeetä lähtee tossa muuttaa mitään bluffiks, koska heron range oli odotetusti vahva, mitä toi chekkaus ei välttämättä muuta mihinkään suuntaan. Tietysti tästä päästäänkin sitten levelöintiin ja vihu voi ajatella, että hero ajattelee, että vihu ei tässä koskaan bluffaisi ja siksi vihu bluffaa TotalBastard\nDharma » 25.8.2011 10:33:16 CXC kirjoitti:Dharma kirjoitti:Tämä voi olla vähän tyhmä kysymys, mutta mikä syy sille, ettei vihu voi pelata pf pientä paria (66-TT) juuri noin? Ja miksei vihu sitten kääntäisi tätä kättä bluffiksi turnilla?Miksi juuri 66-TT? Miksi ei 22-TT? Mutta vastaus kysymykseen: Siellä on UTG avannut ja UTG+1 3-betannut, joten 66:lla maksaessaan vihu vetää vain settiä, johon taas oddsit(implarit) ei riitä. Ei tässä oikein voi muuta kuin laittaa BTN melkoisen kapealle rangelle.Eikö implarit riitä? Toki jos ei, niin sitten näin, mutta jos utg callaa, niin eikö voi olettaa saavan tuosta pottiin osumalla tarvittavat $400-$500?\nCXC » 25.8.2011 10:37:03 Dharma kirjoitti:CXC kirjoitti:Dharma kirjoitti:Tämä voi olla vähän tyhmä kysymys, mutta mikä syy sille, ettei vihu voi pelata pf pientä paria (66-TT) juuri noin? Ja miksei vihu sitten kääntäisi tätä kättä bluffiksi turnilla?Miksi juuri 66-TT? Miksi ei 22-TT? Mutta vastaus kysymykseen: Siellä on UTG avannut ja UTG+1 3-betannut, joten 66:lla maksaessaan vihu vetää vain settiä, johon taas oddsit(implarit) ei riitä. Ei tässä oikein voi muuta kuin laittaa BTN melkoisen kapealle rangelle.Eikö implarit riitä? Toki jos ei, niin sitten näin, mutta jos utg callaa, niin eikö voi olettaa saavan tuosta pottiin osumalla tarvittavat $400-$500?Mistä sä tän repäisit?


Pandolfo IV Capua; Elämäkerta; Prince of Capua: 1016 - 1022; Palata valtaan: 1026 - 1039; Toinen palauttaminen: 1046 - 1050\nPandolfo IV Capua\nHelmikuu 29, 2016 Unelma Hyppönen P 0 0\nPandolfo IV Capua oli Lombard prinssi, joka hallitsi ruhtinaskunnan Capua kolme erillistä ajanjaksoa.\nPrince of Capua: 1016 - 1022\nHelmikuusta 1016-1022 hän hallitsi yhdessä serkkunsa Pandolfo II. Vuonna 1018, Bysantin Catapano Italian Basil tuhosi armeija Lombard Melo Bari ja sen liittolaisten normannit klo Cannae. Tämän voiton, bysanttilaiset halusi rangaista, kaikkien periaatteiden Etelä, jotka olivat olleet liittolaisia Pyhän Rooman keisari. Pandolfo yhteistyötä aktiivisesti kreikkalaiset, Basil auttaa valloittaa, vuonna 1020, Tower suulla Garigliano jossa hän oli paennut vävy Melo, Datto siepattiin ja tapettiin. Tämä seikka johti suurta armeijaa Saksasta, irtoaminen komennossa Pilgrim, arkkipiispa Kölnin, hän marssi pitkin rannikkoa Tyrrhenanmeri ja piiritti Capua. Vuonna 1022 prinssi oli kaapattu ja uusi prinssi, Pandolfo Kreivi Teano, asennettiin. Pandolfo IV johti kahleissa keisari Henrik II, joka melkein sai hänet tappaa ennen Pellegrino puuttua hänen hyväkseen. Hän oli vangittuna Saksassa kaksi vuotta.\nPalata valtaan: 1026 - 1039\nHänet vapautettiin keisari Konrad II 1024 pyynnöstä prinssi Guaimar III Salerno, joka toivoi uusi liittolainen. Apunaan Guaimario ja Norman ritari Ranulf Drengot, Pandolfo heti piiritti Capua. Vuonna 1025, Basil, palaavat retkikunta Sisiliaan, liittyi heille suuria voimia. Vuonna 1026, kun piiritys 18 kuukautta, kaupungin laski. Komentaja antoi Kreikan Kreivi Teano turvallinen liikkuminen Napoliin. Pandolfo jatkoi herruudesta ja pysyi vallassa vuoteen 1038.\nVuonna 1027, hän voitti ja syrjäytti Sergei IV Napoli, mutta Sergio sai takaisin vuonna 1029, jonka Norman armeija käskenyt Ranulf, kun liittolainen Pandolfo, joka oli vastineeksi läänin Aversa, ensimmäinen Norman hallussa etelässä.\nSeuraavat Pandolfo muutti vastaan apotti Montecassino. Entinen apotti, Atenolfo, joka oli auttanut Pandolfo, oli paennut edessä hyökkäävän keisarillisen armeijan 1024. uusi apotti, Theobald, oli ollut ehdokas keisari ja paavi. Kun pyysi häntä Capua, Pandolfo heitit vankilassa, jossa hän pääsi syrjäytetty arkkipiispa Capua. Vuonna 1032, Pandolfo käänsi huomionsa vanha liittolainen Sergio, John V Gaeta. Hän valloitti Gaeta ja olettaa liittyviin arvopapereihin konsoli, ja Duke. Sillä kaikki kronikoitsija Montecassino Amato kutsui häntä vahva susia, susi degli Abruzzi, mies "pahan säädökset ja mutkitteleva".\nMyöhemmin Guaimar IV Salerno, poika Guaimario III pyysi kaksi keisaria - Idän ja lännen - tulla ratkaista monia kiistoja, jotka repi Etelä-Italiassa. Vain Conrad sovittu, ja tuli Troy vuonna 1038, Pandolfo määräsi palata Monte Cassino omaisuutensa varastettu. Pandolfo lähetti vaimonsa ja poikansa pyytää rauhan vastineeksi paljon kultaa sekä poika ja tytär panttivangeiksi. Keisari hyväksyi tarjouksen, mutta kaksi panttivankia pakeni ja pakeni hänen linnansa Pandolfo rajalla Sant'Agata de 'Goti. Corrado ottanut Capua ja antoi Guaimario yhdessä otsikko prinssi. Hän teki myös läänin Aversa Salerno. Pandolfo välin pakeni Konstantinopoliin, etsien suojaa vanhan liittolaisensa kreikkalaiset. Mutta poliittinen dynamiikka oli muuttunut ja Pandolfo vangittiin.\nToinen palauttaminen: 1046 - 1050\nSeuraavat Guaimario tuli ristiriidassa keisari Michael IV Paphlagonian ja, ennen jälkimmäisen kuoleman Pandolfo vapautettiin vankeudesta. Hän palasi Italiaan vuonna 1042 ja, että seuraavan viiden vuoden aikana, muutamia seuraajia, uhkasi Guaimario. Vuonna 1047 ratkaiseva vuosi historiassa etelän Lombards, keisari Henrik III, poika Conrad, teki vasalleja Drengot ja Altavilla. Capua hän palasi viimeisen kerran valta Pandolfo, joka kuoli 19 helmikuu 1049 tai 1050.\nEdellinen artikkeli Kogi\nSeuraava artikkeli Orlando Orlandi


Rupsahda rauhassa mun Melania | Juha Vuorinen | Blogit | Iltalehti.fi\nRupsahda rauhassa mun Melania\nSofi Oksanen kirjoitti Melania Trumpille kansainvälistäkin huomiota saaneen avoimen kirjeen, jonka siteeratuin kohta kuului näin: ”Olet parasta, mitä itätyttöbisnekselle on tapahtunut aikoihin.”\nOksanen nosti värisevän kepin nokkaan rouva Trumpin, jolla maailman ehkä seuratuimpana naisena olisi mahdollisuus murskata niitä stereotypioita, joita vieläkin liitetään idästä länteen lehahtaneisiin kaunottariin. Vaikka sitä ei kirjeessä ihan näin suoraan ilmaistukaan, niin kyse on niinkin juurevasta käsityksestä kuin että nämä muuttolinnut mielletään valitettavan usein haarapääskyiksi, eikä Melania ole omalla toiminnallaan ainakaan hälventänyt näitä itäeurooppalaisiin naisiin liitettyjä ennakkoluuloja. Koska tunnen Sofin hyvin, tiedän että hänelle on enemmän kuin sydämenasia ajaa naisten oikeuksia. Hänen kannanottonsa ei suinkaan ollut mikään yhden naisen panettelukirje rouva Trumpille, vaan pikemminkin pettynyt hätähuuto.\nEhkä minussakin asuu pieni naisasianainen, sillä Donald Trumpin möläytellessä seksistisiä kommenttejaan olisin hartaasti toivonut, ettei first lady sentään ihan kaikkea nielisi, mutta valitettavasti samalla kulauksella hulahtivat alas niin #youtoo-sanat kuin miehensä kannatuskin. Madam Melania alistui jälleen kerran vain kumartamaan oikealla hetkellä oikeaan suuntaan, vaikka samaan aikaan tulikin pyllistäneeksi tavalla, joka vei päätä vielä syvemmälle väärään pensaaseen.\nKeskustelimme Sofin kanssa hänen kirjeensä synnyttämästä polemiikista, ja siitä innostuneena kerroin hänelle havainnoistani, joita olen tehnyt täällä Espanjassa kauniin naisen -syndroomasta. Euroopan alapäässähän asuu verrattain iso venäläisyhteisö, ja heidän myötään olen päässyt omin silmin ihmettelemään sitä samaa kuviota, jota herra Trump on harrastanut käytännössä koko aviomiehisen uransa ajan. Hän on rengastanut vain naisia, jotka ovat ainakin jossain vaiheessa elämäänsä ansainneet rahaa mallina. En missään tapauksessa pidä sen enempää rouvatrumpeja kuin venäjättäriäkään maksullisina naisina, vaan ainoastaan rikkaisiin naimisiin päätyneinä kaunottarina. Mutta kun yhdistän koreitten kulissien takaa kuulemani surulliset tarinat omiin havaintoihini, niin pinon päällimmäinen tunne on sääli. Eikä suinkaan ivallisessa vaan osaaottavassa mielessä, sillä tunnen monia upeita naisia, joissa kauneuden lisäksi säihkyy älykkyys. Olenkin monta kertaa miettinyt, millainen riesa heidän kauneutensa on heille itselleen, koska valitettavan monet miehet arvottavat naisia pelkästään heidän ulkonäkönsä perusteella kuvitellen, että Jumala olisi luonut naisille julman yläpääbalanssin. Ulkoa kauniin täytyy olla sisältä tyhjä. Itsetuhoisen rehellisyyden nimissä täytyy kuitenkin myöntää, että on minullakin ollut päin hyvännäköistä persettä olevia ennakkoasenteita rikkaiden venäläisten vaimoja kohtaan, mutta vain muutamaa poikkeusta lukuun ottamatta he ovat huumorintajullaan ja fiksuudellaan riisuneet minut ilkosilleen kaikista typeristä mielikuvistani. Se on vähän sama kuin olisin päätynyt matalalla kipukynnyksellä S/M-sessioon ottavaksi takapuoleksi.\nYksi asia ei millään halua mahtua munamaiseen päähäni. Melanian sanotaan lusivan Trump Towerissa, ja upporikkaat venäläismiehet ovat puolestaan siirtäneet omat kaunottarensa tänne Välimerelle niin kuin huonekalut kesämökille, minkä seurauksena monilta kauniilta kasvoilta ei voi nähdä aitoa ja onnellista hymyä, vaan sairaan seksikkään kissan kokoisin kirjaimin, ettei raha tuonutkaan onnea. Eikö siinä ole kauniin naisen syndroomaa kerrakseen, kun kauneudesta on väkisin väännetty se vallitsevin ja määrittelevin piirre, ja yhtäkkiä naisen ainoa saavutus onkin vain olla kaunis? Silloin on ajelehdittu jo kauas Coco Chanelin viisaista sanoista: ”Kauneus alkaa siitä hetkestä, kun päätät olla oma itsesi.”\n← Ideologisesti vapaamuurari\nMamma mia mikä soosi! →


Wild Robo Factory -kolikkopelissä robotit tehtailevat voittoja!\nRobotit ovat ottaneet vallan! Ja mihin ne sitä käyttävät? Viattomien tehdasrobottien alistamiseen tietenkin. Yggdrasil julkaisi kesäkuussa 2019 Wild Robo Factory -kolikkopelin, jossa koneiden ylivalta ei ole johtanut ihmiskunnan tuhoon tai muuhunkaan apokalyptiseen kauhuskenaarioon. Pahisrobotit ovat kuitenkin kaapanneet vallan tehtaansa tuotantolinjalla, ja osa henkihieveriin työskentelyä jatkaneista roboista on muuttunut aivan villeiksi – tai siis wild-merkeiksi. Kyseessä on tyylikäs, mielenkiintoinen ja hauska peli, joka on aiheestaan huolimatta jopa hyväntuulinen. Wild-robotit tuottavat pelaajille muhkeitakin voittosaaliita, joten niiden työpanoksesta ei voi olla pitämättä.\nYggdrasil Gaming tunnetaan innovatiivisena pelivalmistajana. Sen pelit sisältävät yleensä mahtavia erikoistoimintoja, upeat grafiikat ja mielenkiintoisen teeman tai juonen. Wild Robo Factory -slotin taustatarina ei ole studion kerronnallisimpia, sillä ajatus vallassa olevista roboteista unohtuu nopeasti peliä pyöräytellessä. Tehdasmiljööseen pelaajien on kuitenkin helppo kuvitella itsensä, ja tuotantolinjan seuraaminen on suorastaan hypnoottista puuhaa – siitä on tietenkin kiittäminen niitä mahtavia erikoistoimintoja.\nWild Robo Factory on rakenteeltaan simppeli: viisi rullaa, neljä vaakariviä ja 25 voittolinjaa. Rullat pyörivät perinteiseen tapaan, ja grafiikat tunnistaa melko helposti Yggdrasilin käsialaksi. Voittomahdollisuudet ovat kohdallaan, sillä slotti on volatiliteetiltaan keskitasoa ja teoreettinen palautusprosenttikin on 96,4 %. Kaikki peruspalikat ovat siis hyvin kunnossa, ja erikoistoimintojen avulla päästään nauttimaan monista erilaisista wild-merkeistä niin peruspelissä kuin ilmaiskierroksillakin.\nJulkaistu 11 kesä, 2019\nMaksimivoitto 359 800€\nKolikon arvot 0,002€-5,0€\nMaksimipanos 0,05€ - 125€\nBonustoiminnot Ilmaiskierrokset, liikkuvat wild-symbolit, kerroin-wildit\nWild Robo Factoryn kaikki 25 voittolinjaa ovat automaattisesti käytössä. Voiton saamiseksi samalle linjalle tulee saada vähintään kolme samaa symbolia peräkkäin vasemmanpuoleisesta rullasta alkaen, joten kuvio on hyvin tuttu muista kolikkopeleistä. Yggdrasil valmistaa paljon myös klusterivoitoilla tai molempiin suuntiin toimivilla voittolinjoilla varustettuja pelejä, mutta tällä kertaa on päädytty mahdollisimman perinteisiin voittotapoihin.\nKierrospanosta säädellään kolikon arvoa muuttamalla. Koska kaikki voittolinjat ovat automaattisesti käytössä, kierrospanos saadaan kertomalla kolikkoarvo luvulla 25. Yksi pelin erikoisemmista puolista on sen todella alhainen minimipanos. Koska pienin mahdollinen kolikon arvo on 0,002 euroa, on pienin mahdollinen kierrospanos vain 0,05 euroa. Näin halpoja pyöräytyksiä on todella harvoin tarjolla! Jos pelisaldo antaa myöten, saa hieman suuremmilla panoksilla toki myös suuremmat voitot. Wild Robo Factoryssa kolikon arvoa voi kasvattaa jopa 5 euroon asti, jolloin kokonaispanokseksi muodostuu 125 euroa. Tällä panoksella pelaaminen vaatii jo melko suurta pelikukkaroa, mutta toisaalta kohdalle voi osua mehevä maksimivoitto, joka kohoaa 359 800 euroon asti.\nWild Robo Factoryn ulkoasusta ei voi erehtyä: siinä on jotain selittämättömällä tavalla niin Yggdrasilille ominaista, että valmistajan muita pelejä pelanneet tunnistavat studion kädenjäljen välittömästi. Rullat on sijoitettu futuristiseen tehtaaseen, jossa erilaiset koneet tärisevät ja tutisevat valojen vilkkuessa ajoittaisten kipinöidenkin saattelemana. Tehtaan tunnelma on hämyinen, ja rullien taustalla voi erottaa myös suuren robotin hahmon.\nPelin etualalla kulkee liukuhihna, joka nytkähtelee eteenpäin jokaisella pyöräytyksellä. Tavallisesti hihnalla ei liiku mitään, mutta erikoistoimintojen aikana siihen ilmestyy wild robo -robotteja. Nämä robot ovat oleellisia myös slotin tarinan kannalta, sillä ilkeät robotit ovat laittaneet tuotantorobot huhkimaan yötä päivää. Ne ovat väsymyksestä villiintyneitä, mikä tarkoittaa pelaajan kannalta suurempia ja useampia voittoja wild-symbolien myötä.\nWild Robo Factoryn juoni on siis melko heppoinen, mutta mielikuvitustakin on selvästi käytetty. Monissa Yggdrasilin peleissä on kuitenkin vieläkin kekseliäämpi tai erikoisempi tarina, jota tuodaan myös enemmän esiin. Tässä mielessä Wild Robo Factory saattaa tuntua hieman pliisulta monien valmistajan fanien mielestä. Taustamusiikki on melko rentoa ja jopa hieman iloista, joten se keikauttaa tunnelmaa selvästi hauskan ja hupaisan puolelle. Grafiikoissa ei ole tietenkään valittamista, sillä symbolit ja erityisesti niiden ympärillä avautuva näkymä ovat komeaa katseltavaa.\nWild Robo Factoryn perussymboleina on neljä suurten voittojen ja neljä pienten voittojen merkkiä. Kaikkia merkkejä pitää saada samalle linjalle vähintään kolme kappaletta, ennen kuin kolikkosade voi alkaa. Suurten voittojen symboleita koristava erilaiset robottien osat, ja niistä korkea-arvoisin on robotin päätä esittävä merkki. Seuraavaksi arvokkain symboli muistuttaa keskiruumiin osaa, jonka lisäksi merkeistä löytyy myös robottikämmen sekä erikoinen, luultavasti tavallisen käden tilalle laitettava robottipihti. Pienten voittojen symboleissa komeilevat hertta, risti, ruutu ja pata, eli korttipakan maat. Symboleita on neljää väriä: punainen, violetti, vihreä ja sininen, ja jokaiselle värille löytyy vastinpari sekä arvokkaista merkeistä että pienten voittojen symboleista.\nSlotin erikoissymboleina nähdään pääasiassa erilaisia roboja. Muun muassa tavallista rullilla esiintyvää wild-merkkiä ei ole, vaan jokerisymboleista pääsee nauttimaan vain erikoistoimintojen avulla. Onneksi mukana on muutamakin erilainen wild, joista nauttia. Myös scatter-symboli on päässyt mukaan, ja sitä koristaa teksti Free Spins. Scatter toimii tavallisena merkkinä muiden symbolien seassa, mutta peliin saattaa ilmestyä myös ilmaiskierros-robo, joka vaikuttaa leijuvan rullien päällä ja siirtyy pyöräytys kerrallaan kohti vasemmanpuoleisinta rullaa.\nWild Robo Factoryn erikoistoiminnot perustuvat käytännössä täysin robo-hahmoihin, joita esiintyy muutama erilainen. Peruspelissä ne saattavat ilmaantua rullille sattumanvaraisesti milloin tahansa, ja robot aktivoivat aina uudelleenpyöräytykset. Peli tarjoaa myös ilmaiskierroksia, mutta robot liittyvät olennaisesti myös niihin.\nRobot ovat pelin hauskoja robottihahmoja, jotka työskentelevät slotin tehtaassa ja liikkuvat pääasiassa rullien edustalla olevalla liukuhihnalla. Robot muodostuvat 1–4 palasesta, joista jokainen on tavallisen symbolin kokoinen ja toimii taakse jääneen merkin tilalla. Peliin voi sattumanvaraisesti millä tahansa kierroksella ilmestyä robo, ja tällöin pelaaja saa käyttöönsä uudelleenpyöräytyksiä. Robot liikkuvat hihnalla yhden rullan kerrallaan oikealta vasemmalle, ja uudelleenpyöräytyksiä jatketaan niin kauan, kunnes viimeinenkin robo on saavuttanut ensimmäisen kelan.\nYleensä robot toimivat wild-symboleina, joita on neljää eri laatua:\nTavallinen wild-robo: korkeudeltaan 1–4 symbolia\nTupla-wild-robo: kaksi samankokoista tavallista wild-roboa rinnakkain\nKuvio-wild-robo: neljä osaa sisältävä robo, joka muodostaa pystyrivin sijaan epäsäännöllisen kuvion\nTuplakerroin-wild-robo: kuin tavallinen wild-robo, mutta tuplaa kaikki voitot, joissa esiintyy\nWild-robojen lisäksi pelissä esiintyy myös ilmaiskierros-robo, joka leijuu liukuhihnan päällä, mutta liikkuu samaan tapaan rulla kerrallaan vasemmalle. Ilmaiskierros-robon kaveriksi on kuitenkin saatava myös tavallisia scattereita, jotta ilmaiskierrokset aktivoituisivat.\nPeruspelissä voi päästä nauttimaan myös symbolien vaihdosta, ja kyseessä on robojen tavoin sattumanvarainen toiminto. Tämän toiminnon ansiosta matala-arvoinen merkki voi muuttua samanväriseksi suurten voittojen merkiksi milloin tahansa, jos viimeistään symbolien muuttuminen takaa voiton. Symbolivaihdossa kaikki samat merkit, jotka ovat rullilla, muuttuvat arvokkaammiksi.\nIlmaiskierrosten käynnistyminen vaatii vähintään kolmea scatteria eli Free Spins -symbolia. Pelaajalle ei kuitenkaan myönnetä varsinaisia kierroksia vaan roboja, jotka pyörittävät peliä liikkuessaan liukuhihnalla eteenpäin. Eri määrä scattereita takaa eri määrän roboja, ja mitä useampi robo hihnoilla liikkuu, sitä pidempään toiminto jatkuu ja sitä suuremmiksi myös voitot nousevat. Robot voivat sattumanvaraisesti olla minkä kokoisia tahansa tai esimerkiksi tuplavoitto-roboja, mutta ne vastaavat aina wild-merkkejä. Kun kaikki robot ovat saavuttaneet ensimmäisen kelan, ilmaiskierrokset päättyvät. Toiminto voi kuitenkin saada jatkoa, sillä Free Spins -symboleja esiintyy myös toiminnon aikana. Niillä voi tietenkin voittaa lisää roboja.\nIlmaiskierrosten käynnistyessä roboja saa seuraavasti:\n3 Free Spins -merkkiä: 5 roboa\n4 Free Spins -merkkiä: 10 roboa\n5 Free Spins -merkkiä: 15 roboa\nKoska kyseessä on tehdas, laitteet saattavat tietenkin mennä joskus epäkuntoon. Wild Robo Factoryn ilmaiskierroksillakin esiintyy satunnaisesti järjestelmän ylikuormitusta, jolloin liukuhihnat toimivat miten sattuu. Hihna menee peruutusvaihteelle, ja jo rullien läpi kulkenut wild-robo palaakin takaisinpäin ja tulee uudelleen pelattavaksi.\nYggdrasilin Wild Robo Factory –kolikkopelissä pelaajat pääsevät nauttimaan futuristisesta tehtaasta, jossa ilkeät robotit ovat ottaneet vallan. Kovaa työtä tekevät robot ovat jaksamisensa äärirajoilla, ja ne ovatkin muuttuneet wild-symboleiksi. Nämä satunnaisesti peruspelissäkin mukaan ilmestyvät robottihahmot ovat tämän slotin suola, joiden ansiosta pyöräyttely maistuu vaikka hieman pidemmänkin pelisession ajan. Hauskasti hihnalla liikkuvat robot ovat todella mielenkiintoinen toiminto, ja muistuttavat hieman monien rakastamia walking wild -symboleja. Tässä pelissä robot voivat kuitenkin olla eri korkuisia ja levyisiä, joten mistään tavallisesta yhden symbolin kokoisesta pienestä wild-merkistä ei ole kyse.\nVaikka kyseessä on rakenteeltaan perinteinen kolikkopeli, sen erikoistoimintoihin on siis saatu mukavasti innovatiivista särmää. Robotit sinänsä eivät ole mikään uusi aihe, vaan esimerkiksi Quickspin on vakuuttanut monet pelaajat Big Bot Crew -pelillään. Robotteja esiintyy myös NetEntin Wild-O-Tron 3000 -slotissa, jossa erilaiset wild-ominaisuudet ovat myös tärkeässä roolissa. Wild Robo Factory erottuu lähinnä toiminnoillaan, sillä teemallisesti se ei tarjoa käänteentekeviä elämyksiä. Onneksi grafiikat ovat kuitenkin äärimmäisen komeat, ja pelistä helppo nauttia.\nWild Robo Factory on loistovalinta ainakin silloin, jos Yggdrasilin aiempi tyylikin on kolahtanut. Se ei kuitenkaan nouse aivan samalle tasolle valmistajan parhaiden täysosumien kanssa, vaikka pelistä monia hyviä puolia löytyykin. Myös muiden pelaajien kannattaa pelata slottia ainakin testimielessä, sillä sympaattiset ja voittoja tarjoavat robot ansaitsevat huomiota!\nKokeile myös Yggdrasilin muita upeita kolikkopelejä!


Terppatirppa - Vauva.infon foorumi\nTerppatirppa replied to lavella's topic in Odotus\nJep, viivanpaikka taitaa olla, koska tänä aamuna samanlainen CB näytti puhdasta negaa. (Ja eilen myös PC ja One steppi.) Onpa kyllä merkillinen toi Cb kun yhteen tulee ja toiseen ei, mut pääsipähän jännäilemään hetkeks.\nTerppatirppa replied to Sanghi's topic in Odotus\nJep, hyvin Stinalla tummuu!\nRaati sanoo PLUSSA.\nTerppatirppa replied to Pola's topic in Synnytyksen jälkeen\nMinäpä palautan keskustelun aiheeseen, vaikka aloittajan pohdinnat varmaan ovatkin saaneet jo ratkaisun. Mä oon imettänyt pientä vauvaa kaikenlaisissa julkisissa kulkuneuvoissa ja paremmin se onnistuu kun yksityisautossa. Meillä ei oo siis autoa tai korttia ollenkaan, imetettyjä on nyt kaksi. Kuulemani mukaan ainakin liikkuvassa autossa turvakaukaloon imetys on aika akrobaattinen tehtävä turvallisuusriskeineen. Lentokone, juna ja metro on parhaat imetyspaikat. On just menossa siirtymä paikasta toiseen, eikä muutakaan tekemistä ja ne ei hirveesti heilu tai tee yllättäviä äkkijarrutuksia. Ratikka ja bussi on vähän haastavammat, mutta onnistuu niissäkin kun on vaan varovainen. Ehdottomasti kannattaa vaan sitten mennä istumaan vaikka ihan invapaikkaa vapaaksi pyytäen, jos on täysi bussi. Paras paikka on tietty vaunujen vieressä se penkki, jos on vaunuilla liikenteessä ja tilaa avata se penkki. Toisaalta liikenneturvallisuus on aina riski, eli jos mitenkään mahdollista, oon yrittänyt ennakoida ja imettää jo pysäkillä, jolloin vauvan saa kulkuneuvossa nukahtamaan maha täynnä helposti. Simppeli ratkaisu on myös kantoreppu missä saa säätöjä muutettua lennossakin niin, että imetys onnistuu. Repusta kun saa vähän lisäturvaa niitä liikenteen ylläriliikahduksiakin varten. Lautalla ja laivassa sit taas imetys kyllä usein pakottaa viettämään aikaa sisällä, kun merituuli on aika voimakas usein. Muutenkin tietty vuodenajasta riippuen ulkona imettäminen on aina vähän riskialtista. Mulla itellä ei oo rintatulehdusta ollut koskaan, mutta se on niin yksilöllistä, toiselle voi tulla pienimmästäkin viimasta.\nTerppatirppa replied to pipa's topic in Synnytyssairaalat\nMä synnytin toisen lapsen Kättärillä viime toukokuussa polikliinisesti. Mainitsin toiveesta loppuvaiheessa synnytystä ja kun vauva oli maailmassa niin laittoivat lääkärijonoon. Kuusi tuntia syntymästä piti "lakisääteisesti" salissa odotella, syödä, peseytyä, imettää ja levätä, ja tarkastuksen jälkeen saatiin lähteä. Vauva syntyi tiistaina aamulla, puolilta päivin kotiuduttiin ja perjantaina käytiin lääkärintarkastuksessa vielä erikseen. Suosittelen kyllä kaikille nopeaa kotiutumista toivoville!\nTerppatirppa replied to thulin's topic in Vauvat\n4kk - 4850g, 60,5cm, 39cm 5kk - 5180g, 61,5cm, 40cm 6kk - 5650g, 63,2cm, 41,4cm Nyt on viikon ajan jo syönyt jonkin verran ruokaakin. Ei päästä 7kk-kasvukontrolliin, eli vasta tammikuussa 8kk neuvola ja lääkäri normaalisti.\n4kk - 4850g, 60,5cm, 39cm Ja tuoreet mitat... 5kk - 5180g, 61,5cm, 40cm Päästiin pälkähästä ja neuvola oli tyytyväinen. Ei siis tarvitse ilman terkan lupaa jatkaa täysimetyksellä vielä tää kuukausi, vaan ihan saatiin siunaus.\nLisään suoraan perään nyt 4kk-mitat: 4850g, 60,5cm, 39cm Nyt oli paino pudonnut virallisesti alipainon puolelle. Jännällä odottelen siis 5kk-mittoja... Imetystä olen koittanut parhaani mukaan tehostaa viime neuvolakäynnin jälkeen ja seuraavaan nyt aikaa reilut 2 viikkoa.\nTäällä mini-tyttö ilmoittautuu! Syntyessään oli 3625g, 50cm ja 33cm (eli varsin jättiläinen tähän ketjuun ), mutta jatkomitat olleet ne pienet. 1 vko - 3560g, 50cm, 36cm 3 vko - 3910g, 51cm, 37cm 6 vko - 4210g, 55cm, 38cm 3 kk - 4590g, 58cm, 39cm Jännää tästä tekee se, että isosiskonsa oli jo syntyessään 4,1-kiloinen ja 3 kk iässä hänellä mitat oli 6,5kg, 61,5cm ja 42cm. Miten voikin siskokset vetää vauvakoon näin erilailla? Isosiskolla kasvutahti hidastui vähän 4-6-kuisena ja siitä lähtien on matkannut 2-vuotiaaksi tasasesti nollakäyrän tuntumassa. Varmaan siis pikkusisko ottaa spurttia jossain välissä vähän, mutta missä?\nTerppatirppa replied to Nepsukka's topic in Synnytys\nTuo kiihotus on kyllä jännä! Oon kuullut siitä, mutten mielestäni kokenut. Itelläkin on molemmissa synnytyksissä kyllä ollut alusta loppuun järjettömän tyyni, itsevarma ja "viriilin seesteinen" olo, ettei tuo oudolta sinällään kuulosta. Itse räpsin paljon synnytys-selfieitäkin kännyllä kun valvoin yksin supistusten kanssa (vielä) kotona, kun tunsin (pitkästä aikaa) näyttäväni ihan hyvältä. Vielä jankkaan tuosta lepovaiheesta, kun joillainhan se vaan saattaa kestääkin. Mulla on itellä molemmilla kerroilla supistanut läpi tuon laskeutumisen, mikä on tapahtunut pystyssä roikkuen jostain (=miehestä). Sen jälkeen on järjetön ponnistustarve iskenyt. Mutta ilmeisesti jopa pitkä lepovaihe tuossa välissä on normaali ja ponnistustarvee tulee kun tulee.\nMä tuun heti tänne pommittamaan (ehkä sinällään vähän kotisynnytys-aiheen ulkopuolisillakin) kysymyksillä... Menikö sulla vedet missään vaiheessa vai syntyikö niiden kanssa? Sulla ei ollut mitään kivunlievitystä suihkua lukuunottamatta? (Tens ois tehnyt gutaa! ) Ootko nyt jälkikäteen ehtinyt miettiä, että oisitko kuitenkin voinut tuon lepovaiheen aukeamisen ja ponnistuksen välissä vaan odotella, josko se pakkoponnistus"tarve" ois sieltä kuitenkin kohta iskenyt? Saiko vauva K-vitamiinipistosta kotona tai missään? Oisitko tehnyt saman ilman gynea ja / tai doulaa, vaikka pelkän miehen kanssa? Tai tekisitkö seuraavalla kerralla?\nTerppatirppa replied to Iridessa's topic in Vauvakuume\n^ Eihän tuo nyt vielä edes myöhässä tule, kun täti vasta ens viikolla tulossa ja sit alkaa seuraava kiekka testeineen! Eli kiitos, näin oon nyt dpo:tkin laskenut.\nHeipsan! Täällä on asiantuntijoita, joten kyselempäs huvikseni. Alla kp:t 10-14 One Stepillä (viime su kp9 selvä nega ja tänään to kp14 selvä nega ja välissä nousu + huippu). On siis eka testien kanssa tarkkailemani kierto, aiemmin olen vaan jälkikäteen (järjettömän) ovulaatiokivun perusteella ajoittanut suunnilleen oviksen ja menkat alkaa aina 13 päivää tuosta kivusta. Oviskipua ei ole vielä tullut (tullee siis tänään - huomenna?) Tulevia kiertoja ja testaamista ajatellen, mikä noista on nyt se "eka plussa"? Kp 11, 12 vai 13? Kun kyllähän tuo viiva tuossa vahvistuu? Nyt tehtiin talletus eilenillalla, eli tuon kp13:n iltana, mutta me siis tjottaillaan, eli fiilinkipohjalta.\nTerppatirppa replied to Pipsis's topic in Tarvikkeet\nVm 2013 pakkaus: Kestot oli jees, vaikkei ihan helpoimpia malleja alottelijoille. Luulen että kortoomit jää kokonaan käyttämättä, huono malli. Eli ne meille Se Turhin. Vaatteista en kaikista tykänny, ja eivät ees siis päälle oo päätyneet, mutta se on oma vika vaan. Ruokalappu hajos ekassa pesussa. Kirja on turhahko myös. Muovifrotee meillä on hoitopöydän patjalla, patja oli vaunukopassa lisäpehmikkeenä pienellä ja kylpylämpömittarikin kesähelteillä vaunukäytössä, jne. että moni juttu tuli hyödynnettyä vähän soveltaen kun ei tarvetta ollut siinä mielessä mihin ajateltu (vieressä nukkuu samalla patjalla, vahinkoja sattuu vaan ilman vaippaa, kylpy- ja suihkulämmöt tunnustellaan, yms.). Jos paketissa oli jotain voiteita niin nekin on kyllä lätkitty muhun eikä atooppiseen vauvaan. Hyödyllisimmät tais olla just vaipat, patja, peitto (joita haalin kirpparilta toisenkin), makuupussi ja muovifrotee, mutta myös kynsisakset on jees ja alkuun liivinsuojat oli tarpeen. Ja vaatteistakin pointsit kyllä, vaikkei kaikki perus-sisävaatteet sytyttäneetkään. Ivana-Helsinki-setti ja se "totoro-potkari" kivoimmatt, ulkovermeet ehkä hyödyllisimmät. Villahaalari venyi myös ekassa KÄSINpesussa ikävästi.


Harhainvalta - Mary Rosenblum (käytetty) | Aavetaajuus-kirjakauppa ja -antikvariaatti\nHarhainvalta - Mary Rosenblum (käytetty)\nDavid Chen, etuoikeutetun liikemiessuvun perijä katkaisee suhteensa perheeseensä tullakseen virtuaalitaiteilijaksi verkkoon. Yhdeksi parhaista.\nJewel Martina on paennut köyhää slummitaustaansa mediateknikkojen maailmaan. Mutta hän on päättänyt menestyä myymällä tietopaketteja maailmanlaajuisille korporaatioverkoille. He eivät ehkä koskaan olisi kohdanneet, ellei Jewel olisi pelastanut Davidin ystävän henkeä – ja huomannut samassa oman kohtalonsa olevan kysymyksessä. He etsivät ratkaisua verkosta, todellisesta maailmasta ja onnettomasta menneisyydestään. Mikään ei ole sitä miltä verkossa näyttää – illuusio on kaiken kattavaa. Mutta Jewelin ja Davidin kohtalossa todellisuuden ja kuvitelman välinen raja on myös elämän ja kuoleman raja.\n”Mary Rosenblum maalaa kiehtovan kuvan tulevaisuuden maisemasta todellisen taiteilijan ottein”. – Pat Gadigan\nNidottu, 494 sivua


TUTO VOLLEY KUKISTI NAPAPIIRIN PALLOKETUT - TUTO Volley\nBy tutovolley 3.2.2020 No Comments\nTUTO Volley- NaPa\n3-0 (25-22, 25-20, 25-21)\nLentopallon 1-sarjassa toisella sijalla oleva TUTO Volley palasi kolmen viikon tauon jälkeen tositoimiin, kun joukkue sai kotisalissa vastaansa sarjajumbon Napapiirin Palloketut Rovaniemeltä.\nSelvänä ennakkosuosikkina otteluun lähtenyt kotijoukkue joutui tekemään paljon töitä erävoittojen eteen, mutta hoiti ottelun lopulta puhtaasti erin 3-0 (25-22,25-20, 25-21). Vierailijat hyökkäsivät ensimmäisen erän alussa terävästi laitapelaajiensa Aleksi Muukkosen ja Otso Hakalan johdolla ja karkasivat muutaman pisteen johtoon. TUTO Volley sai erän kuluessa paremmin peliään käyntiin ja erä tasoittui, erityisesti yleispelaaja Tuomas Siirilä oli hyvässä iskussa. Ratkaisuhetkillä TUTO Volleyn kokeneet laitapelaajat käänsivät tasaisen erän voiton isännille.\nToisessa erässä NaPa karkasi myös heti alussa muutaman pisteen johtoon, mutta jälleen TUTO Volley hiipi hiljalleen rinnalle laitahyökkäyksillään. Erän loppupuolella kotijoukkue alkoi hyökätä monipuolisemmin myös keskeltä ja käänsi erävoiton itselleen, kun vieraiden ratkaisut tulivat edelleen pääsääntöisesti laidoilta.\nKolmannen erän alku noudatteli tuttua kaavaa, jossa rovaniemeläiset repäisivät heti muutaman pisteen johdon ja TUTO Volley joutuu takaa-ajoasemaan. Turkulaisten päätöserän kiriä johdattivat onnistumisillaan Ossi Rumpunen ja Valtteri Aaltonen. Erän puolessavälissä peli eteni tasaisissa merkeissä, eikä eroja tahtonut syntyä millään. Lopulta kuitenkin TUTO Volley käänsi erän ratkaisupallot itselleen monipuolisella hyökkäämisellä. TUTO Volleyn apuvalmentaja Ismo Pyöli oli mielissään täydestä pistepotista.\nOttelun tärkein anti oli, että kolme pistettä saatiin kotiin. Ajoittain peli oli hakemista kaikilla osa-alueilla, mutta viimeiset väännöt saatiin hoidettua, mikä on tärkeää, Pyöli totesi.


Kesällä 2019 Elmas siirtyi Napoliin. Hän pelasi kaudella 2019–2020 Serie A:ssa 26 ottelua, joista 12 ottelua avauskokoonpanossa. Hän teki helmikuussa maalin voitto-ottelussa Sampdoriaa vastaan vieraskentällä. Mestarien liigassa hän pelasi kauden aikana viisi ottelua. Napoli voitti Italian cupin ja Elmas pelasi cupissa viisi ottelua; loppuottelussa hän pelasi vain muutaman minuutin.\nKaudella 2020–2021 Elmas pelasi Serie A:ssa 33 ottelua, joista vain kolme avauskokoonpanossa. Hän teki maalin syyskuussa Genoaa ja tammikuussa Parmaa vastaan. Eurooppa-liigassa hän pelasi kauden aikana kuusi ottelua, joissa neljä kertaa avauskokoonpanossa. Italian Cupin puolivälierässä hän teki maalin Speziaa vastaan.\nElmas pelasi useissa Pohjois-Makedonian nuorisomaajoukkueissa. Ensimmäisen ottelunsa Pohjois-Makedonian A-maajoukkueessa hän pelasi kesäkuussa 2017 MM-karsintaottelussa Espanjaa vastaan. Vuoden 2020 EM-kilpailujen karsinnoissa hän kuului joukkueensa vakiokokoonpanoon ja teki maaliskuussa 2019 kaksi maalia Latviaa sekä lokakuussa 2019 kaksi maalia Sloveniaa vastaan. Maaliskuussa 2021 hän teki MM-karsinnoissa maalin Liechtensteinia ja Saksaa vastaan, ja jälkimmäinen oli 85. minuutilla syntynyt voittomaali Pohjois-Makedonian ottaessa Saksasta yllättävän vierasvoiton maalein 1–2. Kesäkuussa 2021 hän teki maalin ystävyysottelussa Sloveniaa vastaan. Elmas on kesäkuun 20. päivään 2021 mennessä pelannut 29 maaottelua ja tehnyt niissä seitsemän maalia.\n↑ a b c d e f g Elif Elmas Transfermarkt-sivustolla (englanniksi)\n↑ Saksalle shokkitappio MM-karsinnoissa – "Tämä oli kitkerä pettymys" 1.4.2021. Yle. Viitattu 1.4.2021.\nNoudettu kohteesta ”https://fi.wikipedia.org/w/index.php?title=Elif_Elmas&oldid=19842872”\nSivua on viimeksi muutettu 21. kesäkuuta 2021 kello 13.24.


Tarkkaan katsomalla Lumia 1020:n kameraulokkeen alaosasta löytää Pureview-tekstin. (KUVA: Handout)\nJulkaistu: 12.7.2013 16:04 , Päivitetty: 12.7.2013 16:04\nPitkä odotus päättyi torstaina, kun Nokian toimitusjohtaja Stephen Elop esittelihttp://www.taloussanomat.fi/porssi/2013/07/11/viimeksi-nain-kavi-kun-elop-ei-ollut-nokiassa/20139703/170 viimeinkin 41 megapikselin PureView-kameran myös Lumia-mallistoon.\nSamalla Elopin esiintyminen Lumia 1020:n julkistustilaisuudessa herätti ihmetystä. PureView-sana ei esiintynyt hänen puheissaan juuri lainkaan ja koko Nokian torstainen julkistus oli brändätty PureView'n sijaan yhtiön uuden kamerabrändin Zoomin ympärille.\nTapahtuman kutsuissa kehotettiin zoomaamaan torstaihin 11. heinäkuuta ja julkistukseen liittyvää Twitter-keskustelua koottiin #zoomreinvented-hashtagin alle.\nMihin PureView unohtui ja miksi Elop ei puhunut siitä juuri lainkaan?\nAikaisemmin 41 megapikselin PureView-kamera on nähty vain viime vuoden helmikuussa julkistetussa, Symbian-käyttöjärjestelmänsä vuoksi kuolleena syntyneessä Nokia 808 PureView -puhelimessa.\nVaikean ääntämysasunsa vuoksi PureView-puhelimesta ruvettiin nopeasti puhumaan monilla eri kutsumanimillä, joista voimaan jäi ainakin hirviökamerapuhelin.\nPureView-brändiä on 808:n lisäksi käytetty myös Lumia 920:ssa ja 925:ssa, mutta niissä kameran kenno ei ole ollut lähelläkään 41 megapikseliä. Kriitikoiden mielestä PureView-teknologiasta puhuminen onkin silloin ollut falskia.\nNyt termin käyttämiselle olisi viimein katetta, mutta Lumia 1020:sta julkaistussa yksityiskohtaisessa faktapaperissa ( pdfhttp://i.nokia.com/blob/view/-/2723846/data/1/-/Lumia1020-whitepaper.pdf) PureView-brändistä puhutaan suoraan vain 808:n ja Lumia 920:n kohdalla.\nNokia tosin sanoo tuovansa PureView'n myös Lumia 1020:aan, mutta laitteen nimen yhteydessä PureView-termiä ei käytetä lainkaan.\nei olla kuoppaamassa\nVaikka PureView loisti Lumia 1020:n julkistuksessa ja toimitusjohtaja Elopin puheissa poissaolollaan, Nokia vakuuttelee ettei brändiä olla hautaamassa vain reilun vuoden elinkaaren jälkeen.\nNokian mukaan syy siihen, että PureView on ollut aiemmin vahvemmin esillä on se, että silloin termiin liittyi enemmän uutuudenviehätystä.\n– PureView-brändi oli luonnollisesti vahvemmin esillä puolitoista vuotta sitten, kun esittelimme Nokia 808 PureView'n, ja ylipäänsä koko PureView-teknologian, Tomi Kuuppelomäki Nokian viestinnästä sanoo Digitodaylle.\nSamaan aikaan PureView-brändin tilalle on selkeästi noussut Nokian Zoom-brändi. Kuuppelomäki myöntää, että Lumia 1020:n markkinoinnissa sitä tullaan käyttämään paljon.\n– Zoom on tietenkin kameralle tärkeä ominaisuus ja yleisnimi, jota käytetään Lumia 1020:n markkinoinnissa, Kuuppelomäki sanoo.\nTulevien, vielä julkistamattomien laitteiden brändäystä Nokia ei kommentoi. Olettaa kuitenkin saattaa Zoomin nousevan yhä voimakkaampaan rooliin Nokian markkinoinnissa ja jopa syrjäyttävän PureView'n.\nOn PureView'lläkin kuitenkin yhä roolinsa: kun oikein tarkkaan tihrustaa, uudesta Lumia 1020:stä sen voi bongata kamerayksikön alaosasta.


”Naisena alalla oleminen on positiivinen asia!” - Mimmit koodaa\n2.5.2019 · Blogi, Uratarinat · Milja Köpsi\n”Vahingossa alalle – ja sillä tiellä edelleen”\nTietojenkäsittelyn lehtori Meija Lohiniva opettaa ohjelmoinnin perusteita, web-kehittämistä ja tietokantoja Laurea-ammattikorkeakoulussa. Opettaminen on mukavaa, ja erityisesti ohjelmointikurssien opettaminen on lähellä sydäntä. Meija ei ole harrastanut alaan liittyviä asioita intohimoisesti pienestä pitäen, vaan päätyi alalle alun perin vahingossa. Kaikki lähti siitä, kun hän ei päässyt lukion jälkeen opiskelemaan haluamaansa alaa, mutta jonnekin oli suunnattava. Innostus koodaamiseen syttyi ja vahvistui tietojenkäsittelytieteen opiskelun myötä, ja sille tielle jäätiin.\nMeijan työhistorian paletti muodostuu pitkästä web- ja softakokemuksesta sekä kotimaisella että kansainvälisellä kentällä, niin isoissa kuin pienissäkin yrityksissä. Yhteen tiettyyn teknologiaan syventyminen ei ole ollut Meijan juttu, eikä hän nimittäisi itseään minkään osa-alueen guruksi. Sen sijaan osaaminen kattaa vaihtelevasti ja monipuolisesti vähän kaikkea eri teknologioista ja ohjelmointikielistä. Ohjelmoinnin perusperiaatteiden ja -rakenteiden ymmärtäminen mahdollistaa helpon siirtymän ohjelmointikielestä toiseen.\n”Naisena olemisesta vain positiivisia kokemuksia”\nSukupuoli ei näyttäydy Meijalle merkittävänä tekijänä, vaikka toki alalla on edelleen suhteellisen vähän naisia. Tämä ilmenee myös tietojenkäsittelyn opiskelijaryhmissä, joissa naiset ovat vähemmistössä. Vaikka ohjelmointia onkin pidetty ensisijaisesti ”miesten hommana”, esimerkiksi Meijan ohjelmointikursseille osallistuvat tytöt pärjäävät aivan yhtä hyvin kuin pojatkin.\nMeijalle naisena oleminen alalla onkin aina ollut ainoastaan positiivinen asia ja hyöty, eikä se ole ilmennyt haittana, negatiivisina kokemuksina tai lannistamisena. Sukupuoli on saattanut hakuvaiheessa jopa helpottaa hakijamassasta erottautumista ja siten omalta osaltaan edistää haastatteluihin pääsyä. Tytöttelyltä, negatiivisilta sanomisilta, ulkopuolisuuden kokemuksilta ja sukupuolen vaikutukselta työtehtäviin on vältytty, vaikka ainoana naisena tiimeissä oleminen onkin ollut arkipäivää.\nKokemusta vahvisti työskentely Kyproksella eteläafrikkalaisessa yrityksessä, mikä osoittautui positiiviseksi yllätykseksi. Vaikka suurin osa tiimin jäsenistä oli kyproslaisia, perinteisesti machokulttuurin edustajiksi miellettyjä miehiä, ei ongelmia ilmennyt. Toisaalta myöskään voimakkaan kannustavia kokemuksia ei uran varrelta löydy, mutta ei Meija ole niitä kaivannutkaan. Kaikki on sujunut muutenkin vallan hienosti. Meija kokee itsensä todella onnekkaaksi, sillä hänellä on ollut ensimmäisissä työpaikoissaan työkavereita, jotka ovat auttaneet alkuun tarjoamalla sekä vastuuta että apua.\n”Parasta alassa on mysteerien ratkaisu”\nParasta koodaamisessa on ongelmanratkaisu. Se, kun saa pähkäillä jotakin mielenkiintoista mysteeriä ja löytää siihen ratkaisun. Haastavinta puolestaan on välttää jämähtämistä, sillä alalla asiat kehittyvät nopeasti. Toisaalta samanlaisina pysyviin asioihin voisi pidemmän päälle kyllästyä, joten jatkuvasti uudistuvat, kiinnostavat ja innostavat asiat pitävät mielenkiintoa yllä. Kiinnostus alaan liittyviä asioita kohtaan on suuri, ja pyrkimys osaamisen ylläpitämiseen vahva.\nKoodaamisen vastapainoksi Meija täyttää vapaa-aikansa matkustelulla, aktiivisella urheilulla, useiden joukkuelajien harrastamisella sekä turnauksiin ja tapahtumiin osallistumisella. Laaja lajivalikoima kattaa tällä hetkellä koripallon, lippupallon, ultimaten ja ringeten. Kun kahdeksan tuntia päivästä kuluu töissä tietokoneella istuen, iltojen ohjelma pitää sisällään jotakin aivan muuta. Koodaaminen ei suinkaan ole ainoa asia elämässä.\n”Koodaamisen myytit murrettavaksi”\nKoodaaminen nähdään edelleen usein tylsänä, teknisenä ja matemaattisena puurtamisena, mutta Meija painottaa koodaamisen olevan luovaa, hauskaa ja älyllisesti palkitsevaa. Toinen virheellinen oletus on, että voidakseen koodata, tulisi olla erityisen älykäs tai nero, vaikka peruskoodarin hommiin riittää hyvin keskivertoälykkyys. Syvälle juurtunut stereotypia peruskoodarista värittää lisäksi edelleenkin kuvan antisosiaalisesta nörtistä. Eräs työhaastattelija sanoikin, ettei oikein tiedä, mihin lokeroon Meijan laittaisi, kun hän tykkää koodata, mutta on kuitenkin sanavalmis ja ulospäinsuuntautunut.\nEnsimmäisen suuren, oikeisiin sovelluksiin liittyvän koodimäärän kohtaaminen oli pelottava kokemus. Aikaisemmat opiskeluaikaiset kokemukset kun koskivat pieniä, yhden tiedoston ja muutamien rivien koodinpätkiä. Meijan ensimmäinen ajatus haasteen edessä oli, että mitähän tästäkin tulee. Lopulta asiat kuitenkin selkeytyivät ja lähtivät rullaamaan omalla painollaan. Aikaisemmista pelottavista kokemuksista selviytyminen antaa uskoa siihen, että ihan kaikesta tullaan selviämään myös tulevaisuudessa.\n« ”Poikkitieteellisyys ja osaamisen ristipölytys on ihan parasta, suosittelen!” ”IT-ala on mahdollisuuksien maailma!” »


Helpota ihmisten elämää, ryhdy yrittäjäksi!\n4.10.2017\t03:21\t0\t5\tSavonia-ammattikorkeakoulun liiketoimintaosaajat\nBranson, elämä, hyväntekeväisyys, yrittäjäksi\n”Yrittäjä on ihminen, joka tekee muiden ihmisten elämästä helpompaa. Jos haluat auttaa muita, sinulla on bisnes”. Näin meitä muistutti Sir Richard Branson, joka vieraili eilen jo toistamiseen Nordic Bisnes Forumissa (NBF:ssä). Hän puhui Helsingin Messukeskuksessa 7500 seminaarivieraalle ja suoran lähetyksen välityksellä lisäksi ainakin 20 000 kuulijalle eri puolilla Suomea.\nMurrosikäisenä yrittäjyydestä kiinnostunut Branson on 67 vuotta kestäneen elämäntaipaleensa aikana ehtinyt perustaa mm. Virgin Records- levy-yhtiön, Virgin Atlantic Airways-lentoyhtiön ja hänellä on myös tulevaisuuteen suuntautuva avaruusturismiyhtiö. Viimeksi hän oli otsikoissa hurrikaani-Irman tehdessä tuhojaan Karibian saarilla, missä hänellä on oma saari , jossa hän on viettänyt suurimman osan ajastaan viimeisimmän 14 vuoden aikana.\nSir Richard painotti erityisesti puheenvuorossaan muiden kanssaihmisten kohtelun tärkeyttä. Hänkin muisti presidentti Trumpia ja korosti että uuden Yhdysvaltain presidentin versio menestyksestä ei ole oikea, eli toisten tölviminen ei ole oikea tapa hoitaa asioita. Menestyjä tänä päivänä on sellainen henkilö, jonka haluat tavata uudestaan. Kaiken muun lisäksi Branson on perustanut yhdessä muusikko Peter Gabrielin kanssa the Elders-ryhmän, jonka tavoitteena on työskennellä rauhan ja ihmisoikeuksien hyväksi. Ryhmään kuuluu mm. entinen USA:n presidentti Jimmy Carter, YK:n ex- pääsihteeri Kofi Annan ja Suomen presidentti ja Nobelin rauhanpalkinnon saaja Martti Ahtisaari.\nMonet menestyneistä yrittäjistä ovat hyväntekijöitä. Bill Gates on säätiönsä kautta luovuttanut omaisuudestaan tähän mennessä jo 53 % tarttuvien tautien torjuntaa kehitysmaissa ja koulutukseen. Myöhemmin hän on luvannut antaa lähes koko omaisuutensa hyväntekeväisyyteen, arvoltaan lähes 86,4 miljardia USD. Mark Zuckerberg, Facebookin perustaja, puolestaan hyväntekeväisyyssäätiön tyttärensä syntymän kunniaksi. Säätiölle he lahjoittavat elämänsä aikana 99 % Facebook-osakkeidensa arvosta, joka oli vajaa pari vuotta sitten jo 45 miljardia USD.\nMonet yrittäjät myös täällä Suomessa ovat sijoittaneet osan varallisuudestaan yleishyödyllisiin kohteisiin, esimerkkinä vaikka Ilkka Herlin, jolle Itämeren pelastaminen on sydämenasia. Myös maakunnassamme on yrittäjiä, jotka haluavat omalla työllään, ideoillaan ja kyvykkyydellään ansaitsemaansa varallisuutta sijoittaa syntymäkuntaansa, kasvattiseuraansa tai muuhun tärkeäksi katsomaansa kohteeseen.\nSummat eivät yllä edellämainittujen multimiljonäärien luokkaan, mutta osaltaan ne auttavat ja mahdollistavat eri alojen yritysten ja organisaatioiden toiminnan, joka muuten ei olisi mahdollista ainakaan nykyisessä laajuudessa. Muistetaan siis menestyneen yrittäjä Bransonin opetus eli jos haluat auttaa muita, sinulla on bisnes.\nEdellinen HYVÄ PALVELU, PAREMPI KOKEMUS\nValitse kuukausi marraskuu 2021 (4) lokakuu 2021 (3) syyskuu 2021 (5) elokuu 2021 (4) heinäkuu 2021 (4) kesäkuu 2021 (5) toukokuu 2021 (4) huhtikuu 2021 (4) maaliskuu 2021 (5) helmikuu 2021 (4) tammikuu 2021 (4) joulukuu 2020 (5) marraskuu 2020 (4) lokakuu 2020 (4) syyskuu 2020 (5) elokuu 2020 (4) heinäkuu 2020 (5) kesäkuu 2020 (4) toukokuu 2020 (4) huhtikuu 2020 (5) maaliskuu 2020 (4) helmikuu 2020 (4) tammikuu 2020 (5) joulukuu 2019 (3) marraskuu 2019 (4) lokakuu 2019 (5) syyskuu 2019 (4) elokuu 2019 (4) heinäkuu 2019 (5) kesäkuu 2019 (4) toukokuu 2019 (4) huhtikuu 2019 (4) maaliskuu 2019 (3) helmikuu 2019 (4) tammikuu 2019 (5) joulukuu 2018 (4) marraskuu 2018 (4) lokakuu 2018 (5) syyskuu 2018 (4) elokuu 2018 (5) heinäkuu 2018 (3) kesäkuu 2018 (4) toukokuu 2018 (5) huhtikuu 2018 (4) maaliskuu 2018 (4) helmikuu 2018 (4) tammikuu 2018 (5) joulukuu 2017 (4) marraskuu 2017 (5) lokakuu 2017 (4) syyskuu 2017 (4) elokuu 2017 (5) heinäkuu 2017 (4) kesäkuu 2017 (4) toukokuu 2017 (4) huhtikuu 2017 (4) maaliskuu 2017 (5) helmikuu 2017 (4) tammikuu 2017 (4) joulukuu 2016 (4) marraskuu 2016 (5) lokakuu 2016 (4) syyskuu 2016 (4) elokuu 2016 (5) heinäkuu 2016 (4) kesäkuu 2016 (5) toukokuu 2016 (4) huhtikuu 2016 (4) maaliskuu 2016 (5) helmikuu 2016 (4) tammikuu 2016 (4) joulukuu 2015 (5) marraskuu 2015 (5) lokakuu 2015 (4) syyskuu 2015 (4)


GEBO Advance läpivientimasto | Kotiantenni.fi\nGebo Advance antennimasto\nMatkailuajoneuvoihin antenneille, joissa on mastokiinnitys. Antennikiinnike on helposti säädettävissä niin korkeudeltaan kuin suunnaltaan. Mastolla suuntaus on helppo tehdä yksinkertaisella lukituksella ja maston korkeus helposti säädettävissä. Pakkauksessa mukana: mastokiinnike, kattotiiviste, ruuvi ja antenniliitin.\nPituus 130 cm ( säädettävissä 210 cm pituuteen )\nSadesuojattu ja helppo asentaa\nVahva alumiinirakenne pohjoisen olosuhteisiin\nSoveltuu suurimpaan osaan antenneja, joissa mastokiinnike ( mm. Triax UFO 170 )\nHelposti säädettävissä niin korkeudeltaan kuin suunnaltaan\nMastolla voit nostaa antennin 80 cm korkeuteen vaunun katosta\nYksinkertainen lukitus, antennia voidaan suunnata kätevästi vaunun sisällä\nVideo TRIAX UFO 170 antennin ja Gebo Advance teleskooppimaston asennuksesta:


Project Better Body: Hot or Not?\nOnko lihaksikas naisvartalo kaunis?\nItse pidän timmistä ja lihaksikkaasta naisvartalosta, mutta en ole varma haluaisinko sellaisen itselleni. Nyt puhun siis oikeasti sellaisesta vartalosta, jossa lihakset näkyy, mutta en kuitenkaan äärimilleen viedystä kehonrakentajasta. Siis yksinkertaisesti tarkoitan normaalilla työskentelyllä saavutetusta kehosta, en siitä, että vartaloaan työstää ammatikseen. Kuva selventämään ajatuksiani:\nYllä oleva vartalo on jumalaisen hyvännäköinen. Sopivasti lihaksia, eikä juurikaan näkyvää rasvaa. Työtä tuollainen keho on vaatinut todennäköisesti vuosia, mutta on silti saavutettavissa oleva monelle meistä - ainakin teoriassa. Suurin osa ei tuohon asti yllä, enkä usko, että tuo olisi itsellenikään kovin realistinen tavoite.\nOma suhtautumiseni lihaksiin on kaksijakoinen. Pidän niitä tavoittelemisen arvoisena, ja katson ihaillen kun näen lihaksikkaan naisen. Toisaalta minusta on vaikea kuvitella itseäni lihaksikkaana, enkä tiedä mistä tämä johtuu. Helpommin näkisin itseni fitness tyyppisenä, vaikka tiedän sellaisenkin vartalon vaativan hillittömän määrän hikoilua ja ruokavalion tarkkailua. Fitness tyyppisellä tarkoitan esimerkiksi tällaista vartaloa\nTimmi, treenattukin, mutta ei erottuvia lihaksia eikä täysin ''kuiva'' vartalo. En tiedä, kumpi näistä kuvista miellyttää itseäni enemmän (postauksen toinen kuva vai yllä oleva), mutta ehkä minua hieman pelottaa lihaksikkuus. En siis missään tapauksessa kuvittele tai pelkää, että minulle hetkessä ja huomaamatta kasvaisi liian suuret lihakset. Pelolla tarkoitan jotakin mentaalipuolen ilmiötä, siis esimerkiksi sitä, millaisen reaktion lihaksikkuus aiheuttaisi muissa ihmisissä, ja esimerkiksi vastakkaisessa sukupuolessa. Lihaksikas nainen tuottaa ihmisten mieleen monenlaisia mielikuvia, ja pystyisinkö minä lunastamaan ne?\nTämä kirjoitus on puhtaasti tajunnanvirtaa, ja sekava. En oikein itsekään tiedä mitä haluan sanoa, mutta korostan vielä, että en esimerkiksi kuvittele, että fitness tyyppinen vartalo olisi helppo saavuttaa tai pitää yllä. Pohdin kuitenkin tällä hetkellä kovasti omia tavoitteitani vartaloni suhteen ja osa sitä pohdintaa on esimerkiksi kuvien katsominen. Tällä hetkellä tavoitteenani on se kliseinen, timmi, sopivasti lihaksikas vartalo, jonka eteen on tehty työtä, mutta joka on silti naisellinen. Tämä siis siitäkin huolimatta, että pidän ''sopivasti lihaksikkaita'' naisia erittäin kauniina. Useiden bloggareiden tavoitteita vierestä seuranneena vaikuttaa kuitenkin siltä, että vartaloihanne muuttuu samalla kun oma keho kehittyy. Nähtäväksi jää, miten omille tavoitteilleni käy.\nLähettänyt felidae klo 10.1.13\nTunnisteet: inspiraatio, tavoitteet\nElla 10. tammikuuta 2013 klo 19.28\nVielä kun saisi itsekuria että saisi karistettua nämä ylimääräiset fläsät pois :(


Panelointi | Puuinfo\nTältä sivulta löydät ideoita ja vinkkejä sekä perusohjeet seinien ja kattojen panelointiin. Ohjeessa esitellään mm. perustyövaiheet, materiaalit, vakioprofiilit sekä menekki ja esimerkkejä erilaisista listoista.\nPuutuotteet parantavat sisäilman laatua. Ne edesauttavat huoneilman suhteellisen kosteuden pysymistä ihanteellisella tasolla, sillä kosteus sitoutuu puupintoihin ja vapautuu jälleen sisäilman kuivuessa. Lisäksi puu on lämmin talvella ja viileä kesällä. Tämä johtuu siitä, että puutuotteiden lämmöneristävyys on monia pintamateriaaleja selvästi parempi. Aito puulattia tuntuu lämpimältä jalan alla, vaikkei huoneessa olisi lattialämmitystä. Puulla on myös erinomaisia akustisia ominaisuuksia: pehmeät ja pintarakenteeltaan epäyhtenäiset puupinnat saavat aikaan erinomaisen akustiikan ja ehkäisevät kaikua, millä on suuri merkitys asumismukavuuteen.\nPuulla on myös psykologisia vaikutuksia. Sisätiloissa puulla näyttää olevan kyky säädellä elimistön stressitasoa. Eri työtiloja vertailtaessa stressitaso oli ihon sähkönjohtokyvyllä mitattuna alhaisin työhuoneessa, jossa oli puisia kalusteita. Edes valkoisella kalustettuun huoneeseen tuodut viherkasvit eivät pystyneet samaan. Lue lisää puun psykologisista ja fysiologisista ominaisuuksista täältä.\nPuupintojen tyylin ja ulkonäön voi halutessaan muuttaa pintakäsittelyin useaan otteeseen tuotteen elinkaaren aikana. Pintakäsittely myös suojaa puupintaa tummumista, likaantumista, pinttymistä, kulumista ja kastumista vastaan. Tarjolla on valmiiksi pintakäsiteltyjä tuotevaihtoehtoja, jotka ovat sellaisenaan asennusvalmiita. Yhtä hyvin puutuotteet voi käsitellä itse: eriasteiset kuulto- ja vahakäsittelyt säilyttävät puutuotteiden luonnollisen tekstuurin ja ulkonäön. Puutuotteet voi myös peittomaalata, lakata tai petsata, maun ja tarpeen mukaan.\nKäytä puuta tehostemateriaalina verhoamalla sillä vain yksi huoneen seinistä.\nMuista, että pieniin ja hämäriin tiloihin sopivat vaaleat puulajit ja pintakäsittelyt, avariin ja valoisiin huoneisiin taas tummemmat sävyt.\nVaakaverhous madaltaa korkeita huoneita. Pystyverhouksella saat aikaan korkeuden tuntua mataliin tiloihin.\nAsenna kattopaneelit lankeavan päivänvalon suuntaan.\nPuolipaneeli ja hylly\nSisäverhouslautojen laatu: kuusi\nSisäverhouslautojen laatu: mänty\nPuu Tekee Kodin: Luonnollisia puupintoja ja leiskuvia värejä kaupunkikotin\nPuu Tekee Kodin: Luonnollisesti kodikas\nPuu Tekee Kodin: Luo puupinnoilla asuntoosi lämpöä ja viihtyisyyttä\nPuu Tekee Kodin: Puu tekee tyylikkään ja nuorekkaan kodin I\nPuu Tekee Kodin: Puu tekee tyylikkään ja nuorekkaan kodin II\nPuu Tekee Kodin: Puusisustamisella laadukasta asumista helposti ja yksilöllisesti\nAiheeseen liittyvät yritykset\nStora Enso Wood Products Oy Ltd.